PROPISI.com | ZAPOŠLJAVANJE MLADIH\nVeliki odziv privrede za program "Moja prva plata"\nPredsednica Vlade Republike Srbije Ana Brnabić uputila je poziv mladima da se od danas prijave za program "Moja prva plata", istakavši da postoji mnogo veći odziv poslodavaca nego što je to bilo očekivano, s obzirom na to da je 10.295 kompanija oglasilo 28.706 radnih pozicija.\nBrnabić je, nakon sastanka sa predstavnicima udruženja mladih na temu programa „Moja prva plata“ i zapošljavanja mladih, podsetila na to da će 10.000 mladih moći da na ovaj način stekne prvo radno iskustvo i tako prevaziđe problem sa kojim se svi suočavaju prilikom zapošljavanja.\nPremijerka je precizirala da su poslodavci objavili 28.706 radnih pozicija, od čega su verifikovane 22.984 pozicije, istakavši da je ovaj program odgovor na velike kritike mladih i poziv da im država pomogne da dođu do prvog radnog iskustva.\nOna je naglasila da je država za finansiranje programa „Moja prva plata“ opredelila dve milijarde dinara, što su, kako je ocenila, velika sredstva, koja su vanredno izdvojena iako se zemlja bori sa epidemijom koronavirusa.\nPrema njenim rečima, od ukupno 10.295 poslodavaca koji su se prijavili, njih 8.537 je zadovoljilo uslove učešća.\nBrnabić je napomenula i da nezaposlenost mladih kontinuirano opada i da je na kraju drugog kvartala ove godine iznosila 20,7 odsto, što je rekordno niska nezaposlenost kod te kategorije do sada.\nOna je podsetila na to da je pre šest godina nezaposlenost mladih bila čak 51,1 odsto, ocenivši da su ovi pokazatelji dokaz da se država posvetila mladima kako bi ostali u zemlji i imali posao.\nBroj mladih koji su bez posla se kontinuirano smanjuje i to je veoma dobro, poručila je predsednica Vlade, ali i dodala da država ni tim rezultatom nije zadovoljna i da će nastaviti sa politikama za zapošljavanje mladih.\nNa pitanje koliko mladih se odselilo za taj period, Brnabić je rekla da takav podatak nema, dodavši da niko nema pravo da pita ljude kada odlaze, da li su otišli za stalno ili na školovanje sa planom da se vrate.\nDržava, kako je naglasila, aktivno radi na tome da se naši ljudi iz inostranstva vraćaju u Srbiju, na mapiranju dijaspore, kako bi se znalo gde su otišli i šta nadležni treba da urade da se oni vrate.\nBrnabić je, takođe, iznela podatak da su mladi od januara 2019. do jula 2020. godine, u okviru Programa poreskih olakšica, osnovali 222 preduzeća, a da prvu godinu poslovanja nije preživelo samo njih osam.\nPremijerka je poručila da je država spremna da, pored dve milijarde dinara za program „Moja prva plata“, izdvoji dodatna sredstva za nastavak tog programa.\nNa pitanje novinara da li će taj program biti realizovan i iduće godine, Brnabić je rekla da će Vlada, zajedno sa udruženjima mladih, pratiti njegovu realizaciju kako bi se objektivno sagledalo šta je postignuto, dodavši da bi taj program mogao da se nastavi u 2021. ili 2022. na isti način ili uz neke izmene i prilagođavanja, kako bi rezultati bili što bolji.\nNemamo problem da damo dodatna sredstva, važno je samo da imamo dobru ponudu i da to budu dobre kompanije i da svaka od njih ima program mentorstva kako bi mladi zaista i naučili nešto tokom tih devet meseci, podvukla je predsednica Vlade.\nOna je ukazala na to da je ostvaren veliki uspeh prekvalifikacijom za IT sektor pošto su skoro svi ostali u zemlji jer su imali zaista dobre plate.\nMnogo je uloženo u mlade, posebno u visokoobrazovane, zapošljavanjem više od 1.000 mladih doktoranata, otvaranjam Fonda za nauku, pozivom za finansiranje projekata mladih istraživača, ali i dualnim obrazovanjem i ostalim.\nSastanku sa predstavnicima udruženja mladih na temu programa „Moja prva plata“ prisustvovali su i ministar omladina i sporta Vanja Udovičić i predsednik Privredne komore Srbije (PKS) Marko Čadež.


Izvještaj istraživanja o emigraciji mladih iz BiH\nUNFPA u Bosni i Hercegovini je naručio istraživanje s ciljem pružanja istraživačkih nalaza o emigraciji mladih u BiH, te podrške razvoju novih ili revidiranju postojećih politika na različitim nivoima vlasti u BiH. Istraživanje je provedeno na reprezentativnom uzorku od 5001 mladih u dobi od 18 do 19 godina. Istraživanje je provela kompanija za istraživanje tržišta u periodu od januara do marta 2021. godine, a temeljilo se na kvantitativnom pristupu i prikupljanju podataka u opsežnoj anketi licem u lice.\nIstraživački izvještaj naglašava glavne društveno-ekonomske faktore koje pokreću emigraciju mladih iz BiH uzimajući u obzir individualne karakteristike ispitanika kao što su spol, dob, stupanj obrazovanja, status zaposlenja, politički i građanski angažman, mjesto prebivališta, kvalitetu životnog okruženja i povjerenja u politike prije i tokom pandemije COVID-19, kao i razne druge relevantne elemente. Migracijski potencijal procijenjen je primjenom seta pitanja o migracijskim težnjama, dok su pokretači migracija istraženi pitanjima o uzrocima migracijskih težnji koje su rezultat makroekonomske situacije (npr. društveno-ekonomska situacija), mezo (npr. društvena mreža u inostranstvu) i mikro faktora (npr. karakteristike pojedinca).\nPrema rezultatima istraživanja, 47% mladih u BiH je razmišljalo o napuštanju zemlje, pri čemu 23% njih ističe da bi željeli privremeno napustiti zemlju, dok 24% njih razmišlja o trajnom napuštanju BiH. Rezultati istraživanja također ukazuju na veliki migracijski potencijal mladih u BiH; 47% ima ukupni, 13% vjerovatni, dok 4% ima stvarni migracijski potencijal. Procjene ukazuju na to da je između 22.300 i 23.700 mladih (od 18 do 29 godina) vjerovatno već poduzelo neke radnje ili početne korake za migriranje, pa se može očekivati da će emigrirati iz BiH privremeno ili trajno u sljedećih 12 mjeseci.\nRezultati istraživanja ukazuju da se mladi u BiH suočavaju s nezadovoljavajućim standardom i kvalitetom života koji je rezultat nepovoljnih društveno-ekonomskih uslova, visoke stope nezaposlenosti mladih, nedovoljne dostupnosti i/ili pristupačnosti kvalitetnim javnim uslugama, nepodržavajućeg okruženja, kao i nedostatka mogućnosti za lični i profesionalni razvoj. Istovremeno, nivo povjerenja mladih u javne institucije u BiH je prilično nizak što se može objasniti visokim novoom uočene korupcije i lošeg upravljanja u javnom sektoru. Odnosno, više od 70% mladih vjeruje da je BiH društvo sistemski korumpirano.\nOvi nalazi upućuju na to da mladi ljudi ne vjeruju da se javne institucije u BiH brinu o njihovim interesima, te da nivo institucionalnog nepovjerenja može dovesti do ravnodušnosti, otpora, te nedostatka volje da se ostvari doprinos političkom i društveno-ekonomskom razvoju. Nadalje, institucionalno nepovjerenje može dovesti do rastućeg nezadovoljstva životnim okruženjem i potaknuti pesimističan stav o budućnosti (ličnoj i društvenoj) što su važne odrednice migracijskih težnji. Nedovoljno odgovorne institucije su također u osnovi odluke mladih o emigraciji što posljedično smanjuje broj kvalificiranih radnika i stručnjaka koji će zamijeniti generacije i doprinijeti sistemima koji zahtijevaju međugeneracijsku solidarnost (poput zdravstvene i socijalne zaštite).\nRezultati u vezi s političkim i građanskim angažmanom mladih odgovaraju dosadašnjim istraživanjima i ukazuju na to da mladi ljudi u BiH, osim tradicionalnog modela učešća na izborima putem glasanja, izražavaju nizak interes za formalne ili poluformalne oblike političkog angažmana. S druge strane, građanski angažman najviše se očituje kroz pomaganje drugima i doniranje novca u dobrotvorne svrhe. Ovi nalazi impliciraju da mnogi mladi ljudi u BiH ne vide sebe kao važnu pokretačku snagu za promjenu sistema, bilo zato što nisu zainteresovani, zato što im nije omogućeno da kreiraju i oblikuju politike koje direktno utječu na njihove živote ili zato što koriste svoju apstitenciju kao oblik protesta protiv društveno-političkog sistema koji ne prepoznaje njihove potrebe i interese u okviru postojećih javnih politika i praksi.\nTakođer, nalazi ukazuju na to da su makro faktori, poput nedostatnog osjećaja opće stabilnosti i perspektive koji se manifestira u različitim sferama (ekonomskoj, političkog, društvenoj, okolinskoj), te mezo faktori poput strukture, snage i kvalitete društvenih mreža oni koji značajno oblikuju migracijske težnje mladih u BiH. Ako se tome doda nezadovoljstvo u postizanju ciljeva (u pogledu finansijske stabilnosti, izgleda za bolju karijeru i bolju kvalitetu života), nezadovoljena potreba za sigurnošću, te strukturiranom, predvidljivom i optimističnom budućnošću, postaje jasno da migracijske težnje i ponašanja vezana za migracije mladih u BiH vodi potreba, a ne izbor.\nCijeli izvještaj istraživanja, možete preuzeti OVDJE.


Propusti koji mogu dovesti do kolapsa sistema video nadzora - Kapiten\nMnogi ljudi smatraju da su sistemi video nadzora namenjeni samo za upotrebu u komercijalnim objektima, gde služe kako bi se nadgledali kupci i sprečile eventualne krađe i provale. Međutim, sigurnosne kamere mogu biti važan deo sigurnosti i vašeg doma, ali mogu imati i niz drugih funkcija, zbog kojih poslednjih godina imaju sve veću primenu.\nIako su alarmni sistemi odličan način da odvrate kriminalce i upozore vlasniike da neko neovlašćeno ulazi na njihov posed, oni ne beleže dokaze o zločinu. Zbog toga je prava mera zaštite upotreba sistema za video nadzor, jer time postoji veća verovatnoća da će provalnik odgovarati za svoje delo.\nMeđutim, kao i sve tako i sistem video nadzora može da doživi neki kvar ili grešku u instalaciji, što ga čini manje efikasnim. Kako biste sprečili takve propuste, neophodno je redovno servisiranje i održavanje kamera, što znatno umanje mogućnost da dođe do nekog iznenadnog kvara.\nIpak, osim što kvarovi na sistemu mogu da naprave problem, u nastavku teksta ćemo se upoznati sa najčešćim propustima koji takođe mogu uticati na lošiji rad sistema za video nadzor.\n#1 Nepravilna instalacija video nadzora\nBaš kao i svi drugi sistemi, tako i sistem video nadzora zahteva profesionalnu instalaciju kako bi se osiguralo njegovo efikasno funkcionisanje kad god vam zatreba. U većini slučajeva nećete ni shvatiti da je vaš sistem pogrešno konfigurisan sve dok se ne desi neka provala, koju kamere ni ne zabeleže. Zato je važno koristiti pouzdanu instalaciju od samog početka.\nUobičajeni problemi ovog tipa, koji se najčešće dešavaju, jeste postavljanje bežičnih WiFi kamera van dometa, odnosno tamo gde neće raditi, zatim pogrešno postavljanje kamera tako da postoji više slepih tačaka i propusti prilikom razmatranja osvetljenja. Ovo su jednostavne brige za profesionalca, ali uobičajene greške i dodatni troškovi koje se dešavaju nekome ko se odluči na samostalno postavljanje kamera.\n#2 Nedovoljno kamera za prostor koji je pod nadzorom\nPojedini ljudi veruju da je dovoljno da postave jednu kameru ispred ulaznih vrata i da će im to obezbediti efikasan video nadzor. Iako postoji verovatnoća da će provalnici primetiti ovu usamljenu kameru i potencijalno odustati od svoje namere, takođe je jednako verovatno da će pronaći alternativni način i da ih vaša kamera nikada neće ni otkriti.\nGotovo svaki prostor, bilo da se radi o privatnom domu ili poslovnom prostoru, ima mnogo potencijalnih ulaznih tačaka i da bi se postigla adekvatna pokrivenost, neophodno je da kamere budu postavljene na svim tim mestima. To je jedini garant da će svaka kriminalna aktivnost u i oko objekta biti zabeležena. Zbog toga važi vrlo jednostavno pravilo, da što je veći prostor koji se “štiti”, to vam je potrebno više kamera.\n#3 Nedovoljna integrisanost nadzora za ostalim uređajima\nMogućnost arhiviranja snimaka radi kasnijeg pregledavanja video materijala je izuzetno važan aspekt sistema kućnog video nadzora, ali to nije jedina karakteristika koja je neophodna. U pojedinim slučajevima možda ne možete ni da znate da vam je uljez bio na posedu, pa vam je zbog toga potrebno upozorenje koje će vas obavestiti da proverite snimak.\nNajefikasniji sistemi video nadzora podešeni su tako da vas obaveste kada usnime nešto što bi moglo da vas zanima, ili da direktno alarmiraju MUP, a takođe vam nude i mogućnost uživo gledanja video materijala sa gotovo bilo kojeg mesta.\nZbog toga je izuzetno važno da se sigurnosne kamere povežu za alarmima ili mobilnim uređajima, kako biste stvorili kompletan sigurnosni sistem. Bez ovih funkcija, vaše sigurnosne kamere nikada neće biti zaista efikasne.\nKao što i sami možete da viditi, za efikasan rad sistema video nadzora, neophodno je da bude ispoštovano mnogo različitih faktora. S tim u vezi, važno je znati da ukoliko angažujete profesionalce da se bave sistemom video nadzora u vašem domu ili poslovnom prostoru, nema sumnje da do ovakvih problema sigurno neće ni doći.


U kojim privatnim apotekama se mogu podizati lekovi na recept – Nadlanu.com\nU kojim privatnim apotekama se mogu podizati lekovi na recept\nObjavljeno 15. jan 2013. / 14:12:23\nUgovore sa RFZO potpisali su privatna apotekarska usrtanova "Ivančić i sinovi", koja u svom sastavu ima šest apoteka u Beogradu, zatim "Apoteka 101 Pharm", koja ima tri apoteke u Beogradu, jednu u Kikindi i jednu u Kladovu i "Lipo lek" koji u svom sastavu imaju četiri apoteke u Beogradu.\n"Konačno i privatni sektor je uključen u sistem zdravstvene zaštite. Pacijenti već za nekoliko dana mogu podizati lekove na recept i u ovim privatnim apotekama sa kojima smo potpisali ugovor. Ovim su na dobitku svi, osiguranici jer će lakše dolaziti do leka, privatnici jer sada u punom obimu mogu da rade ono za šta su se pripremali i zdravstveni sistem jer će postupak nabavke biti na zdravim nogama", rekao je Vuksanović nakon potpisivanja ugovora.\nDirektor "Apoteka 101 Pharm" Zoran Simić zahvalio se Ministarstvu zdravlja, a posebno RFZO koji je, kako kaže, maksimalno pojednostavilo proceduru potpisivanja ugovora, tako da je sve završeno za tri dana. Privatni apotekari kažu da ih ne plaši što je rok za naplatu leka do 150 dana i dodaju da imaju potvrdu od veledrogerija da će ih podržati.\nOdlukom Ministarstva zdravlja ugovore sa RFZO mogu da potpišu sve privatne apoterke koje imaju dozvolu za rad Ministarstva zdravlja, a uslovi za sklapanje ugovora su isti kao i za državne apoteke.


- Ove godine imamo dva velika povoda za koncert u Beogradu. Novi album "Pjesmice za djecu i odrasle" izašao je pre nepuna tri meseca i jedva čekamo da zasviramo nove pesme, a biće nam ovo i prvi solo koncert na otvorenom u glavnom gradu Srbije. Radujemo se što ćemo svirati na Tašmajdanu, čuli smo toliko priča o koncertima u tom prostoru - kažu članovi popularnog balkanskog ska pank dab sastava.\nU Beograd dolaze nakon dve godine tokom koje su bili na turneji na kojoj su promovisali EP i izdanje "Happy machine" na brojnim pozornicama širom sveta, uključujući i festivale Glastonbury, SXSW, Lollapalooza Berlin i Womad. Usledile su i turneje po Evropi, Severnoj Americi, Australiji i Indiji. Tokom godinu dana, uspeli su da održe više od 110 koncerata, ali ujedno i da predstave neke od najinteresantnijih video spotova nastalih na ovim prostorima.\nUlaznice za koncert "Dubioze Kolektiv" prodaju se preko Eventim prodajne mreže po ceni od 1.400 dinara za parter, odnosno 1.600 dinara za tribine.


NARODE, UPAMTI LICE OVE IZDAJNICE: Ovo je direktorka Rio Tinta u Srbiji, izdajnica! - Naša Borba\nNARODE, UPAMTI LICE OVE IZDAJNICE: Ovo je direktorka Rio Tinta u Srbiji, izdajnica!\nIako se Rio Tinto često spominje u javnosti, a sve češće i privatno među građanima, malo se zna o rukovodstvu ove firme u Srbiji, tj ljudima koji upravljaju i kroje sudbinu građana Srbije preko ovog projekta. Evo ko stoji iza projekta koji preti da TRAJNO zagadi i unušti našu zemlju, vodu i vazduh i genocidno otera Srbe sa svoje dedovine.\nNa čelu Rio Tinta u Srbiji, odnosno firme Rio Sava, nalazi se Vesna Prodanović, koja obavlja funkciju generalnog direktora ove firme. Prodanović je osnovne i master studije završila na Mašinskom fakultetu Univerziteta u Beogradu, nakon čega je nastavila školovanje na Univerzitetu Džordž Vašington u SAD.\nTamo se usavršavala na projektnom menadžmentu, nakon čega je dobila titulu mastera.\nVećinu svoje profesionalne karijere Prodanović je provela u poznatoj srpskoj firmi „Energoprojekt“ gde je radila od 1995. do 2018. godine. Sve do 2010. godine, ona je radila kao glavni inženjer u ovoj firmi, nakon čega je postala rukovodilac odeljenja za mašinstvo.\nOd 2016. do 2017. godine radila je kao izvršni direktor za operativne poslove u Energoprojekt Holdingu, a poslednjih devet meseci provela je na mestu korporativnog savetnika.\nNakon toga radila je u firmi Behtel Enka, a od decembra 2020. godine radi kao generalni direktor u firmi Rio Tinto – Rio Sava.\nSlovi za kadar blizak Miroslavu Miškoviću, radila je na brojnim njegovim projektima poput „Delta sitija“, „Belvila“… Osim Miškovića, blisko sarađuje i sa Zoranom Mihajlović iz Tuzle, Dinkićevom i Vučićevom ministarkom.\nČlan je Upravnog odbora Udruženja inžinjera i konsultanata Srbije (osnovano 2009. godine), koje režim „konsultuje“ radi odobrenja raznih projekata.\nIzjavila da Rio Tinto zastaje sa radom\nGeneralna direktorka Vesna Prodanović nedavno je izjavila da ta kompanija planira da zastane s projektom „Jadar“ i da pozove na javni dijalog kako bi se stanovnici upoznali sa svim aspektima projekta.\n„Odluku grada Loznice o ukidanju Prostornog plana vidimo kao znak da je potrebno da se s nadležnim institucijama dodatno predstave određeni aspekti projekta. Smatramo da je otvoreni dijalog u interesu svih zainteresovanih strana, zajednice i kompanije, i naredni period posmatramo kao priliku da se razjasne sva sporna pitanja“, navela je direktorka „Rio Sava Exploiration“, firme ćerke kompanije Rio Tinto.\nS obzirom na to da su Vučić i Brnabićka opet promenili mišljenje i nastavili agresivnu kampanju u korist Rio Tinta, Ekološka udruženja su najavila nastavak blokada autoputeva i magistrala od 3. januara.\nPrethodni tekstTEROR NAD NARODOM: U Srbiji najveće ukidanje slobode u Evropi tokom pandemije!\nSledeći tekstMAJKU VAM JE*EM SRPSKU, SRUŠIĆU AVION: Veliko ludilo na letu za Tuzlu!


Zavod za zapošljavanje spona između privrede i ministarstva | Palelive.com\nPočetna Regija Zvornik Zavod za zapošljavanje spona između privrede i ministarstva\nZavod za zapošljavanje spona između privrede i ministarstva\nZVORNIK – Direktor Zavoda za zapošljavanje Republike Srpske Milko Čolaković ocijenio je danas u Zvorniku da Zavod mora biti određena spona između regionalne privrede i ministarstava na nivou Republike Srpske. Čolaković je, nakon okruglog stola pod nazivom „Saradnja između Zavoda za zapošljavanje i privrednih subjekata na području opštine Zvornik“, rekao novinarima da je jedan od zaključaka da Republički zavod, osim obuke i drugih načina, treba da pomogne privrednicima sa područja Zvornika nakon što oni pet-šest mjeseci ranije iskažu svoje potrebe za određenim oblikom prekvalifikacije.\nOn je dodao da se moraju uspostaviti i neke druge obuke, kao što je izučavanje jezika koji su potrebni u komunikaciji privrednika sa njihovim poslovnim partnerima.\nPrema njegovim riječima, sastanak je održan u pravom momentu, odnosno prije izrade akcionih planova, ne samo zapošljavanja, nego i svih ostalih i izrade budžeta na svim nivoima, tako da će sve što se čulo biti preneseno nadležnima, kako bi se našlo u strateškim dokumentima.\nDirektor Predstavništva njemačke kompanije „GOPA“ i rukovodilac Projekta zapošljavanja mladih Ranko Markuš podsjetio da već nekoliko godina pružaju tehničku podršku u reformama Zavoda za zapošljavanje Republike Srpske.\n„Cilj okruglog stola je da razgovaramo sa poslodavcima o aktivnim mjerama, na koji način novac koji je raspoloživ efikasnije da se troši za podršku privredi u opštini Zvornik. Ono što se danas ponavljalo jeste upravo program prekvalifikacije i dokvalifikacije, jer poslodavci kažu da im novac za dotacije za plate i nije toliko bitan, koliko stručan kadar“, rekao je Markuš.\nOn je dodao da su dvije konkrete stvari koje su konstantno bile u fokusu, a to je kako iz velike mase nezaposlenih izabrati prave ljude koji zaista žele da rade kod određenih poslodavaca, a druga je kako ih prilagoditi potrebama poslodavaca.\nDirektor Tehničkog školskog centra u Karakaju Goran Grujić ocijenio je da bi bilo potrebno mijenjati svijest učenika i roditelja kako bi oni shvatili da treba da upisuju škole nakon kojih mogu naći posao, a ne da po inerciji upisuju ista zanimanja.\n„Mislim da učenici devetih razreda nemaju dovoljno izgrađenu svijest o tome koje zanimanje da izaberu, roditelji tu imaju veći uticaj i sa njima bi trebalo raditi više i da im se pokaže da ne mogu svi biti ekonomisti ili pravnici, nego da su ovoj zemlji potrebni i radna snaga koja će sve to da nosi“, smatra Grujić.\nOn je dodao i da ova škola ima odličnu saradnju sa privrednicima na području opštine Zvornik gdje kod desetak preduzeća stalno imaju učenike na praksi, i kod nekoliko preduzeća vode tehničare u obilazak.\nDirektor preduzeća „Vitinka eksploatacija“, koje posluje u okviru AD „Vitinka“ Vladan Andrić smatra da svaki sastanak izrodi neki pomak nabolje.\n„Ne samo našem preduzeću, nego i drugim preduzećima potrebna je obučena radna snaga. Mi imamo relativno dobru saradnju sa Zavodom za zapošljavanje i uposlili smo određeni broj visokoobrazovanih kadrova, ali bi trebalo imati malo više sluha za obrazovnu politiku, odnosno moraju se uskladiti obrazovni sistem i potrebe privrede“, smatra Andrić.\nNa Okruglom stolu bilo je riječi i o upisnoj politici u srednjim školama za narednu godinu.\nOrganizatori Okruglog stola, kome su prisustvovali predstavnici zvorničkih preduzeća, srednjoškolskih ustanova i opštine Zvornik, su Biro za zapošljavanje Zvornik, opština Zvornik i Projekat zapošljavanja mladih.\nspona regionalne privrede i ministarstava\nPrethodni članakKod fakulteta počelo asfaltiranje prilaznih puteva i parkinga\nNaredni članakČolaković: „Alumina“ primjer zapošljavanja


Održan treći sastanak Upravnog odbora za IPA projekat „Tehnička podrška grant korisnicima u implementaciji projekata” – Joint EU\nHome / Aktuelnosti / Održan treći sastanak Upravnog odbora za IPA projekat „Tehnička podrška grant korisnicima u implementaciji projekata”\nOdržan treći sastanak Upravnog odbora za IPA projekat „Tehnička podrška grant korisnicima u implementaciji projekata”\nTreći sastanak Upravnog odbora IPA projekta „Tehnička podrška grant korisnicima u implementaciji projekata“ održan je danas u Ministarstvu nauke.\nPored predstavnika Ministarstva nauke, kompanije International Consulting Expertise (ICE) i Direktorata za finansiranje i ugovaranje sredstava EU pomoći (CFCU), sastanak su putem video linka pratili predstavnici Delegacije Evropske unije u Crnoj Gori, Ministarstva rada i socijalnog staranja kao i Kancelarije za evropske integracije.\nNa sastanku su detaljno predstavljene realizovane aktivnosti u periodu od 31. januara do 31. jula 2020. godine kao i plan aktivnosti za period od narednih šest mjeseci. Sve aktivnosti planirane projektom za navedeni period, realizovane su u skladu sa planiranom dinamikom.\nPodsjećamo, za bespovratno finansiranje kroz IPA Kolaborativnu šemu za inovativne projektne ideje odobreno je 13 projekata u ukupnom iznosu od 952.669,46 € i njihova realizacija je otpočela u martu tekuće godine. Upravo u cilju dodatne podrške grant korisnicima, Ministarstvo nauke, u saradnji sa EU i ICE-om, realizuje projekat Tehničke podrške kroz koji je korisnicima obezbijeđena ekspertska podrška za implementaciju njihovih projekata uz puno poštovanje EU standarda.\nPomenuti IPA projekat se sprovodi kroz Program EU i CG za zapošljavanje, obrazovanje i socijalnu zaštitu: http://eesp.me/


Neefikasna Švedska na jalovu Koreju - evo šta još da igrate\nNaslovna / Sigurica / PLANETWIN365 FLEŠ / Neefikasna Švedska na jalovu Koreju - evo šta još da igrate\nBeta/AP Photo/Antonio Calanni, File\n2018-06-18 06:18 > 08:20\nŠvedska se vratila na Svetsko prvenstvo posle 12 godina, a sada je čekaju nezgodni protivnici u borbi za prolazak u drugu fazu takmičenja. Jedna od njih će biti i današnji protivnik Južna Koreja, posle čega je čekaju Nemačka i trijumfalni Meksiko.\nŠvedska je pre takmičenja važila za drugog favorita grupe, odmah iza Nemačke, ali nakon nedeljnog trijumfa Meksika nad svetskim prvacima, ovaj meč ima drugačiji značaj. "Vikinzi" su bili hit baraža, jer su uspeli da izbace Italiju i sada su favoriti, ali im neće biti lako.\nJužna Koreja je igrala na svakom Mundijalu od 1986. pa do sada, ali je samo dva puta prolazila grupu. Najveći uspeh postigla je 2002. godine, kada je kao koorganizator stigla do polufinala. Azijski gigant, međutim, nije impresionirao u kvalifikacijama, pošto je mogao da ostane bez plasmana, samo da Sirija nije tesno izgubila od Irana u kvalifikacionoj grupi. Osim toga, tim selektora Šin Tae-jonga ima samo jednu pobedu u poslednjih šest prijateljskih mečeva.\nŠvedska ima mnogo bolji tim, ali je u poslednje vreme u raskoraku. U Rusiju je otišla posle serije od četiri meča bez pobede, a nije dala gol u poslednje tri utakmice. Ovo podseća na učinak sa Eura 2016, kada tim nije uspeo da prođe grupu, nije nijednom pobedio i postigao je samo jedan gol.\nSa druge strane, Južna Koreja nije pobedila van kuće još od 2016. godine. Ovaj tim se takođe borio da postiže golove, jer je u pet kvalifikacionih mečeva dao samo dva gola. Tim je trenutno u seriji od čak 12 mečeva bez pobede na strani.\nPrema planetwin365 kvotama, Švedska je favorit, jer njen trijumf množi uplatu sa 2,10. Kvota na pobedu Koreje je 4,15, a na X je 3,00. Kada se uzmu u obzir slaba forma i neefikasnost, jasno je zašto se očekuje da dođe igra 0-2 gola, za kvotu od 1,50. Predlažemo da osim nje odigrate i da će prvo poluvreme nerešeno za kvotu od 1,96.\nPrethodna Vrlo zanimljiv okršaj Perua i Danske - šta igrati?


Dodik: Ako me Inzko smijeni, odmah da znate šta će se dogoditi… – Zabavne Informacije Dodik: Ako me Inzko smijeni, odmah da znate šta će se dogoditi… – Dodik: Ako me Inzko smijeni, odmah da znate šta će se dogoditi… – Zabavne Informacije Dodik: Ako me Inzko smijeni, odmah da znate šta će se dogoditi… – Zabavne Informacije\nHome / Hronika / Dodik: Ako me Inzko smijeni, odmah da znate šta će se dogoditi…\nadmin2 17. Maja 2019.\tHronika Leave a comment 646 Views\nOn je naveo da je “nespojivo sa evropskom praksom i vrijednostima, da prima zemlju koja je pod nekom vrstom protektorata”. “Nespojivo je sa evropskom praksom tražiti tako nešto kao što je to dala saglasnost, navodno Francuska, ne znam da li je tačno, ali to su samo pojedinačni stavovi. Mi smo naučili na Engleze, na neke Amerikance, na neke pozicije u vezi sa tim, na njihove negativnosti”, rekao je Dodik. On je naveo da su “mogli sada da smijene neke ljude koji tamo (u Sarajevu op.a.) drže šest mjeseci vlast – i neće”. “Ja ne podržavam bilo koga da smjenjuju i u Republici Srpskoj ta praksa neće proći. Da bi neko bio relevantan u smislu odluke da neko bude smijenjen, mora se objaviti u Službenom glasniku Republike Srpske da je Milorad Dodik ili neko smijenjen. A šta ako mi ne objavimo tu vrstu priče, šta je onda donio? To smo ga naučili već ima 10 godina ne smije ništa da uradi. Neka proba”, istakao je Dodik. On je rekao da je Inzko ikebana koja “samo služi za prepadanje tamo nekih ili lakovjernih da pomisle da nešto može” i dodao da su to “sterilni međunarodni napori da se na ovaj način pruža poruka BiH”.\nPredsjedavajući Predsjedništva BiH Milorad Dodik izjavio je danas u Tirani da će Republika Srpska pratiti Srbiju kada je riječ o Kosovu, kao i da ne podržava da visoki predstavnik smjenjuje bilo koga i da ta praksa u Republici Srpskoj neće proći. Dodik je rekao, povodom ohrabrenja koje je visoki predstavnik Valentin Inzko dobio od ambasadora nekih zemalja u Vijeću sigurnosti UN da koristi bonska ovlašćenja, da to ne znači ništa. “Njega ohrabruju i ranije su ga ohrabrivali, to ne znači ništa. On ne može da smijeni, to je prošlo vrijeme. Kakvo smjenjivanje? Šta ako smijeni, ako mi kažemo da ne dolazi u obzir, šta će onda, koga da smijeni?”, upitao je Dodik. On je istakao da, na kraju krajeva, to nije bila odluka Vijeća sigurnosti UN.\n“Nema odluke Vijeća sigurnosti i to su zadnji pokušaji ovih koji su spekulisali ili pokušali da naprave sistem koji su oni zamislili u BiH i sada ga uporno brane, pa i silom. To je slična priča kao kada nam govore kako treba zabraniti negiranje navodnog genocida u Srebrenici”, istakao je Dodik. “Ja sam slušao Trumpa…” On je upitao ako se to desilo, zašto se brani na taj način. Dodik je rekao da je visoki predstavnik stalno ohrabren od Amerikanaca, ali da ne zna da li je to politika predsjednika SAD Donalda Trumpa ili unilateralna pozicija nekih Amerikanaca. “Ja sam slušao Trumpa kada je govorio o tome da se neće miješati u unutrašnje stvari. S druge strane, BiH, pa čak i Evropa gura priču o tome da BiH treba da se pridruži Evropi u smislu statusa kandidata”, rekao je Dodik.\nAmidža nestalog dječaka kroz suze: Sve smo pretražili, ali bez rezultata majka i otac zavrsili na psihijatriji\nReporter N1 Semir Mustafić se nalazi u Begovom Hanu, blizu Žepča, gdje je danas u …


Osuđen Ivan Pavlović zbog šverca narkotika iz Amerike\nSpecijalni sud u Beogradu osudio je danas na kaznu zatvora od deset godina Ivana Pavlovića zbog šverca narkotika iz Južne Amerike, a trojicu njegovoih saradnika na kazne zatvora od četiri do osam godina, dok je okrivljeni Branislav Čolević oslobodjen optužbi usled nedostatka dokaza.\nKako je saopštio Viši sud, Pavlović je osudjen na jedinstvenu kaznu zatvora od 10 godina zbog krivičnog dela neovlašćena proizvodnja, držanje i stavljanje u promet opojnih droga i krivičnog dela falsifikovanje isprave.\nNjegov saradnik Velimir Krivokapić zbog šverca narkotika osudjen je na osam godina zatvora, dok su Radoš Zečević i Radoja Radulović zbog istog krivičnog dela osudjeni na četiri godine.\nSud je odbacio optužbe protiv Zečevića, Radulovića i Čolovića za krivično delo zločinačko udruživanje zbog apsolutne zastarelosti.\nIz istog razloga odbijene su i optužbe protiv Pavlovića, Čolevića i Radulovića za nedozvoljeno držanje oružja i eksplozivnih materija.\nProtiv presude okrivljeni, branioci i zamenik tužioca Tužilaštva za organizovani kriminal mogu izjaviti žalbu Apelacionom sudu u Beogradu.\nIvan Pavlović je diplomirani nautičar i bio je angažovan u Agenciji za posadu “Perun” u “Thome Ship Managementu” i sa tih pozicija rukovodio je celokupnom grupom.\nOn je uhapšen u junu 2009. godine kada je pokušao da pobegne ka Crnog Gori, par dana pošto je ispod njegovog automobila marke “maserati” otkrivena bomba.\nPavlović i njegovi saradnici uhapšeni u okviru šire medjunarodne policijske akcije u kojoj je za krijumčarenje droge osumnjičeno 36 osoba, a zaplenjena 274 kilograma kokaina i više od tri miliona evra.\nVelimir Krvokapić, koji je organizovao krijumčarenje kokaina po poternici Srbije, uhapšen je u januaru 2011. u Crnoj Gori. Radoš Zečević, zadužen da ukrupnjava novac u menjačnicama i ostavlja ga u sefovima banaka, uhapšen je u Beogradu u julu 2009. S njim je uhapšen i Branislav Čolević (22), koji je radio kao Pavlovićev telohranitelj.


Dembele naredne nedelje na operaciji u Finskoj - SPORTSKI ŽURNAL\nDembele naredne nedelje na operaciji u Finskoj\n06 februar, 2020 0\nFudbaler Barselone Osman Dembele biće podvrgnut operaciji 11. februara u Finskoj, saopštio je njegov klub\n– Prvotimac Osman Dembele biće podvrgnut operaciji u utorak 11. februara u Turku, u Finskoj, nakon što je pokidao tetivu zadnje lože desne noge. Novo saopštenje biće objavljeno po završetku operacije, kako bi se približno utvrdilo koliko će odsustvovati – navodi se u saopštenju Barselone.\nDembele se povredio u ponedeljak na treningu, a nedavno se vratio na teren, nakon što se oporavio od iste povrede, koju je zadobio 27. novembra u utakmici protiv Borusije iz Dortmunda u Ligi šampiona.\nTada je lekarski tim Barselone predvideo da će se Dembele vratiti na teren 13. februara, ali se on ipak ranije vratio i ponovo se povredio.\nOsvajač svetskog fudbalskog prvenstva sa Francuskom je prošle godine bio devet puta povređen, a od dolaska na Kamp Nou iz Dortmunda 2017. godine propustio je ukupno 63 utakmice.


domovi za stare - Blic Online\nU Švedskoj su skoro polovina svih smrtnih slučajeva od COVID-19 bili stanovnici domova za stare, pokazali su podaci koje je BBC-ju dostavila Švedska agencija za javno zdravstvo.\nPojedini vlasnici domova za stare ne žele da posle preležanog kovida 19 u svoje sobe vrate doskorašnje stanare. Kako ocenjuje dr Goran Stevanović, direktor Infektivne klinike u Beogradu, veliki problem sa ovim pacijentima nastaje po njihovom otpuštanju iz bolnica.\nOd početka krize, hiljade starijih građana u Italiji i širom Evrope obolelo je u domovima za stare, koji su ujedno postali i žarište epidemije.\nProtesti radnika u staračkim domovima u Sloveniji, od ukupno 80 preminulih 58 bilo iz ovih ustanova\nNekoliko stotina zaposlenih u staračkim domovima u Sloveniji protestovalo je danas optužujući slovenačke vlasti da zapostavljaju starije osobe i zahtevajući veću podršku u borbi protiv pandemije virusa korona.\nPolovina od ukupnog broja žrtava Covid-19 u Evropi bili su korisnici domova za stare i nemoćne, saopšteno je danas iz Svetske zdravstvene organizacije (STO), prenosi CNN.\nU toku je drugi krug preventivne dezinfekcije domova za stara lica, koji se nalaze na teritoriji Zemuna, saopštavaju iz ove gradske opštine.\nZa skoro mesec i po dana, od kada je u Srpskoj registrovan prvi slučaj zaraze korona virusom, domaći zdravstveni sistem se stoički borio i izborio da infekcija u većoj meri ne uđe među lekare i medicinske sestre.\nU Domu za stare "Eskulap" u Nišu problem nastao nakon izložbe pasa u zajedničkom dvorištu koje Dom deli sa jednim hotelom, gde je bilo više od 100 Italijana, rekao je za "Novo jutro" televizije "Pink" Zoran Đorđević, ministar za rad, zapošljavanje, boračka i socijalna pitanja.\nKanada: Sa domovima za stare povezana POLOVINA SMRTNIH SLUČAJEVA\nKanada je na danasnji dan zabeležila 27.036 potvrđenih slučajeva korona virusa i 952 preminula, a glavni kanadski sluzbenik za javno zdravlje Tereza Tam izjavila je da je polovina smrtnih slučajeva povezana sa ustanovama za dugotrajno zbrinjavanje starih lica.\nOko polovine smrtnih slučajeva u Evropi od korona virusa registrovano je u domovima za stare i nemoćne, ali mnogi od njih nisu uključeni u zvanične podatke ili uopšte nisu zavedeni kao slučajevi povezani sa trenutnom pandemijom, saopštili su danas stručnjaci, prenela je Hina.\n"Ne treba da radimo ništa drugo nego što sada radimo, već treba da budemo još malo strpljivi. Brojevi opterećenja obolevanjem korona virusom poslednjih dana čak i nedelja pokazuju da znamo šta radimo, da svi delujemo kao populacija kao jedan odgovoran tim i ako se strpimo narednih dana i nedelja sigurno je da se ova epidemija gasi", rekla je dr Darija Kisić-Tepavčević gostujući na RTS.\nU četiri državne ustanove za smeštaj starih lica u Beogradu trenutno boravi 1.800 ljudi i za sada u njima nema prijavljenih slučajeva obolelih od virusa korona, izjavila je sekretarka za socijalanu zaštitu Nataša Stanisavljević za TV Pink.\nMinistar Zoran Đorđević rekao je da kada se pojavi bilo kakav dokaz o korona virusu u domovima za stare, sprovodi se mera "izolacija u izolaciji", tada se svi testiraju. Dvoje od deset pacijenata, korisnika doma za stare, u bolnici u Smederevu preminuli su noćas, rekao je Đorđević, dodajući da se još ne zna od čega su umrli.\nĐorđević: Pomoći ćemo smeštaj najstarijih u domove\nMinistar za rad, zapošljavanje, boračku i socijalnu zaštitu Srbije Zoran Đorđević izjavio je da postoje redovi za smeštaj najstarijih u državne domove i da će država pomoći da se oni smeste u privatne domove.\nŠirom Srbije u domovima za stare žive ljudi koji nemaju nikoga svog. Pojedinima su srodnici umrli, ali je mnogo onih koje su najbliži jednostavno zaboravili, pa njihovu porodicu sada čine cimeri, gerontolozi, sociolozi i druga stručna lica.\nILEGALNI DOMOVI ZA STARE Ministar priznaje da je problem BLAGA kaznena politika\nU protekle dve godine pronađeno je i zatvoreno više ilegalnih domova za stare nego u prethodnih godina, koliko je postojala inspekcija socijalne zaštite, kaže ministar Aleksandar Vulin i ističe da je suštinski problem blaga kaznena politika prema onima koji vrše to delo.


O saradnji Irana i Sirije neće odlučivati „treća strana“ - Sputnjik Srbija\nO saradnji Irana i Sirije neće odlučivati „treća strana“\n22:47 26.08.2018 Preuzmite kraći link\nIranski ministar odbrane Amir Hatami prilikom posete Damasku izjavio je da će njegova zemlja i dalje podržavati sirijske vlasti kako bi se osigurala bolja bezbednost u regionu, poručivši da o prirodi saradnje te dve zemlje neće odlučivati „treća strana“.\n„Nijedna treća strana ne može da utiče na prisustvo iranskih savetnika u Siriji“, rekao je Hatami novinarima u sirijskoj prestonici.\nHatami je kazao da se nada da bi Iran mogao da ima „produktivnu ulogu“ u obnovi Sirije, javila je iranska televizija.\nIzrael je izrazio zabrinutost zbog rastućeg uticaja Irana u Siriji, optuživši Teheran da nastoji da uspostavi uporište u blizini granice s jevrejskom državom, navodi AP.\nAmerička agencija podseća da SAD vrše pritisak na Iran da povuče svoje borce iz Sirije i da je savetnik američkog predsednika za nacionalnu bezbednost Džon Bolton rekao da je to bila tema nedavnih sastanaka američkih i ruskih zvaničnika, prenosi Tanjug.\nBolton je, ne iznoseći detalje, naveo da je to pitanje prioritet za Vašington.\nHatami je u Damasku razgovarao i sa sirijskim predsednikom Bašarom el Asadom.\nAmir Hatami, Sirija, Iran


Rusija: Treća vakcina protiv virusa korona biće registrovana narednih dana - 15.01.2021, Sputnik Srbija\nRezultati kliničkih ispitivanja vakcine protiv virusa korona, koju je napravio naučni centar „Čumakov“ Ruske akademije nauka, veoma su dobri, ona može biti... 15.01.2021, Sputnik Srbija\n10:19 15.01.2021 (Osveženo: 01:06 26.08.2021)\n„Institut 'Čumakov' bi ovih dana trebalo da dobije potvrdu o registraciji, s obzirom da su rezultati kliničkih ispitivanja veoma dobri“, saopštila je Popova.\nGovoreći o situaciji sa pandemijom, ona je istakla da nema razloga da se govori da će virus korona prestati da cirkuliše.\n„Danas nema nikakvog razloga da se govori o tome da će cirkulacija tog virusa kod nas prestati, sa velikim stepenom verovatnoće smatramo da će virus ostati sa nama, da će postati sezonski i da će se pojavljivati u sezoni epidemije, kao virus gripa“, izjavila je Popova.\nKorona će postati sezonski grip\nPrema njenim rečima, kada postane jasno da postoji virusna sezona i da „leti ne bolujemo od njega“, tada će se moći reći da je „sve došlo na svoje mesto, da se sve zna i razume“.\nOna je dodala da danas u Rusiji gripa nema i da se to još nije desilo.\n„Spremni smo da zaboravimo šta je to grip. U Rusiji smo vakcinisali 60 odsto stanovništva, svi poštujemo pravila zaštite od respiratornih infekcija, i danas u zemlji nema gripa. A sad je već polovina januara. Ovakva godina se još nije desila“, ocenila je Popova.\nPopova se osvrnula i na mutacije virusa, rekavši da je d sada u Rusiji otkriveno skoro 1.500 mutacija kovida 19, ali to je „apsolutno prirodan proces, jer virusi tako opstaju“.\nPodsetimo, do sada su u Rusiji registrovane dve vakcine protiv virusa korona – vakcina instituta „Gamalej“ „Sputnjik Ve“ (Sputnik V) i vakcina novosibirskog instituta „Vektor“.


On je u razgovoru za "Blic" ocenio da su "takva poređenja potpuno pogrešna".\n"Nema tu nikakvih sličnosti. Pitanje Kosova je bilo na međunarodnim agendama godinama jer svi znamo zbog čega, zato je i NATO reagovao, i važno je zapamtiti i da su na dešavanja tamo reagovale mnoge međunarodne organizacije počevši od UN, da su donete rezolucije i da su donete presude međunarodnog tribunala", naveo je Pščel.\nOn je ocenio da je "poenta da apsolutno nema sličnosti sa Krimom".\n"Jer do 2014. ovaj deo Ukrajine, koji je za nas to i dalje jer ne priznajemo aneksiju, nije bilo nikakvog traga da je Krim bio na ikakvoj agendi, nije bilo žalbi na tretman prema ijednoj etničkoj grupi na Krimu. Iskreno, a to je najtužnije od svega, jeste da je do tada bilo mira na Krimu. Dakle, činjenično je netačna komparacija Krima i Kosova", rekao je Pščel.\nNa pitanje "šta NATO čini za Srbiju i šta bi još mogao da učini ako želi da srpski narod ima bolje mišljenje o njemu", Pščel je odgovorio da su u Alijansi "ponosni na činjenicu da imaju dobre odnose i saradnju sa Srbijom", koji su po njegovoj oceni "svake godine sve bolji".\n"Tu su zajedničke vojne vežbe, ali i mnogo više od toga. Mi imamo odličan politički dijalog. Prošle godine je vaš predsednik Vučić bio ovde i on se takođe hvalio saradnjom sa NATO. Dakle i vaši zvaničnici govore dobre stvari o saradnji", naveo je Pščel.\nOn je dodao da je "problem s imidžom NATO stvaran i tu postoje istorijski razlozi, naročito iz 1999. koji stvaraju teret i jasno je da tu ima osećanja".\n"Mi tu možemo samo da uradimo ono što već činimo i možda još više. Mi želimo i da prezentujemo činjenice. Kada budemo imali velike vežbe u Srbiji, bićemo spremni i na razne diplomatske aktivnosti i imamo odličnog oficira za vezu u Beogradu koji je dostupan za sva pitanja. Mi ćemo tražiti nove načine da sarađujemo i zainteresovani smo za dijalog", poručio je Pščel.\nPrema njegovim rečima, "NATO nikoga ne tera da bude njegov član i Srbija nikada neće morati da bira da li će imati dobre odnose sa NATO ili Rusijom".\n"Ukoliko ikada vidite neki pamflet u Beogradu gde piše 'Priključite se NATO, mi smo divni', znajte da je on lažan, jer mi to ne radimo", zaključio je Pščel.


Jaguar se prema navodima, nije odrekao ideje o stvaranju sportskog automobila visokih performansi, a sada su procurele informacije o tome da kompanija radi na radikalnoj zameni F-Type automobila. Sve ovo za sada možemo uzeti sa dozom rezerve, ali su ostrvske publikacije potvrdile da je reč o modelu srednjeg motora koji će biti lansiran 2022. godine pod J-Type zastavom.\nNa prvi pogled, ovo deluje kao da je kompanija Jaguar odlučila da kreira direktnog konkureta modelu Porsche 718. Međutim, mediji su takođe naveli da ovaj budući model cilja daleko više i da će napasti modele brenda McLaren. Tačnije, neki su otišli toliko daleko da su istakli kako svi tehničari visokog ranga rade na ovom projektu, dodajući da je automobil usmeren ka direktnoj konkurenciji Acura / Honda NSX modelima.\nOvo deluje kao čudan izbor, ali prirodan kandidat za direktnog konkurenta J-Type modelu prema svim navodima trebalo bi da poseduje hibridni pogonski sklop. Specifikacije novog automobila i dalje nisu u konačnoj fazi, ali izvori navode da će model najverovatnije koristiti V6 motor, kao i najmanje dva električna motora. Ovakva postavka će verovatno pružiti modelu za koji se govori da će posedovati sistem pogona na svim točkovima, izlaznu moć od najmanje 550 ks.\nOvo možda ne deluje kao previše u eri u kojoj hiperautomobili proizvode više od 1.500 ks, ali će svakako učiniti ovaj automobil jačim od ulaznog segmenta Audi R8 linije. Ova mašina će takođe biti pandan modelu McLaren 570S.\nPored svih ovih vesti, stigle su i određene glasine o električnoj varijanti, dok Jaguar naglašava da budno motri na reakcije koje izaziva Porsche Taycan. Naravno, ovaj posebni model je i delje čitavu godinu dana od zvaničnog lansiranja.\nNa fotografijama u galeriji vidimo Jaguar C-X75 automobl.


LAZAREVIĆ ODLAZI IZ "ŽELJE" - LAJKOVAC NA DLANU\nPosle pet godina uspešne saradnje, doslo je do razlaza izmedju Aleksandra Lazarevica i FK “Zeleznicar”. Lazarevic odlazi iz kluba jer se, kako je rekao za portal LAJKOVAC NA DLANU, njegovi planovi i planovi uprave ne podudaraju.\nUspešni odlazeći trener kluba i šef stručnog štaba smatra, da je doslo vreme da se klub, nakon nekoliko sezona u vrhu lige, iduće sezone domogne čelne pozicije, a i da se u Lajkovac, kako je rekao, nakon decenije i po vrati prvoligaški karavan. Lazarević navodi, da mu je “Železnicar” u srcu, da je to njegov drugi dom i ma gde bio ovaj klub će mu biti uvek na prvom mestu.\nNeki prvoligaši su vec kontaktirali Lazarevica, kao i neki inostrani klubovi, i u narednih dvadesetak dana će biti izvesno gde će Aleksandar Lazarević nastaviti trenersku karijeru.\nDok javnost špekuliše o razlozima za odlazak Lazarevića iz kluba, uz najavu povratka nekih starih manje uspešnih bivših trenera “Želje”, kako nezvanično saznajemo, postoji mogućnost da ova odluka nije konačna, pa bi naredni dani mogli doneti i neka drugačija rešenja.


Milionska prevara sa pametnim brojilima?\nNova uprava CEDIS-a promijenila uslove da bi sada bilo više ponuđača.\n”Tada je počela ugradnja pametnih brojila proizvođača ENEL - Italija, koja su i danas zastupljena preko 80 odsto u sistemu CEDIS-a. Nova uprava je raspisala tender za nabavku brojila, koji je u toku i koji bi trebalo da obezbijedi većem broju proizvođača mogućnost da učestvuju na njemu. Sa aktuelnim tenderom je upoznato i Ministarstvo kapitalnih investicija, tj. Odsjek za borbu protiv korupcije”, saopšteno je iz CEDIS-a.


O obrazovnoj delatnosti - Univerzitet Privredna akademija U Novom Sadu\nNa akademskim studijama izvode se akademski studijski programi, koje organizuju Fakulteti u sastavu Univerziteta, a koji osposobljavaju studente za razvoj i primenu naučnih i stručnih dostignuća.\nmaster akademske studije;\nAkademski studijski programi mogu se organizovati i integrisano u okviru osnovnih i master akademskih studija (integrisane akademske studije) sa ukupnim obimom od najmanje 300 i najviše 360 ESPB (akademski studijski programi iz medicinskih nauka). Akademski studijski programi iz medicinskih nauka organizuju se integrisano u okviru osnovnih i master akademskih studija, sa ukupnim obimom od najmanje 300 ESPB bodova.\nUslovi za upis i nastavak visokog obrazovanja\nKandidat za upis na studije prvog stepena polaže prijemni ispit ili ispit za proveru sklonosti, u skladu sa opštim aktom Fakulteta u sastavu Univerziteta Privredna akademija u Novom Sadu.\nRedosled kandidata za upis na studije prvog stepena utvrđuje se na osnovu opšteg uspeha postignutog u srednjem obrazovanju i rezultata postignutih na prijemnom ispitu odnosno ispitu za proveru sklonosti i sposobnosti.\nNa osnovu kriterijuma iz konkursa, Fakulteti u sastavu Univerziteta sačinjavaju rang-listu prijavljenih kandidata.\nPravo upisa na studije prvog stepena stiče kandidat koji je na rang-listi rangiran u okviru broja studenata iz člana 84. Zakona o visokom obrazovanju.\nNa studije drugog i trećeg stepena kandidat se upisuje pod uslovima, na način i po postupku utvrđenom opštim aktom i konkursom visokoškolske ustanove.\nStudijskim programima koji se izvode na Fakultetima u okviru Univerziteta utvrđeni su:\nnaziv i ciljevi studijskog programa;\nstručni, akademski, odnosno naučni naziv;\nuslovi za upis na studijski program;\nlista obaveznih i izbornih studijskih područja, odnosno predmeta, sa okvirnim sadržajem;\nbodovna vrednost svakog predmeta iskazana u ESPB bodovima;\nbodovna vrednost završnog rada, iskazana u ESPB bodovima;\npreduslovi za upis pojedinih predmeta ili grupe predmeta;\nnačin izbora predmeta iz drugih studijskih programa;\nuslovi za prelazak sa drugih studijskih programa u okviru istih ili srodnih oblasti studija;\ndruga pitanja od značaja za izvođenje studijskog programa.\nSvi programi su akreditovani od strane Komisije za akreditaciju i proveru kvaliteta (KAPK).\nSistem visokog obrazovanja u Republici Srbiji


AMERIKA NAŠLA ZAMENU: Đukanović im više ne odgovara - Nova Borba\nAMERIKA NAŠLA ZAMENU: Đukanović im više ne odgovara\nRaskol unutar DPS-a na Đukanovićevu i Markovićevu frakciju mogao bi uskoro da eskalira i da dovede do ozbiljnih političkih promena u CG\nKomentarišući pomenute spekulacije tokom nedavne posete Cetinju, predsednik DPS-a Đukanović je tvrdio da se isključivo radi o spinu koji plasiraju „politički neprijatelji“ te partije, uz konstataciju da u vladajućem DPS-u „nema nikakvih podela“ i „novih centara moći“.\nPrema njegovim rečima, poslednji put kada je Đukanović slično radio bilo je upravo 1997. godine, kada je došlo do rascepa u jedinstvenom DPS-u, na Milovo i Momirovo krilo, a nakon čega, Đukanović, do danas, nije imao potrebu da lično obilazi najudaljenije kuće na severu Crne Gore, „već je umesto njega, dve decenije taj posao radila UDBA, koja je sada pod direktnom kontrolom Duška Markovića“.\nTakođe, dolazak američkog potpredsednika Majka Pensa u Crnu Goru, kao i činjenica da za Đukanovića nije bilo mesta za stolom čak ni tokom svečane večere, prema Živkoviću, jasan je signal da SAD prave otklon od nekadašnjeg ljubimca tamošnje administracije.\n„Gotovo neprimetno je prošla informacija da je Milo Đukanović pre nekoliko dana obišao Petnjicu, tokom ’Dana iseljenika‘, a da je dva sata kasnije, na isto mesto stigao Duško Marković, ali tamo nije zatekao predsednika svoje partije, koji je nakon što je prebrojao svoje pristalice otišao za Podgoricu, ne čekajući aktuelnog premijera da dođe, iako je njegov dolazak najavljen nekoliko dana ranije“, rezonuje naš sagovornik.\n„Kao neko ko 14 godina prati rad bezbednosnog sektora u Crnoj Gori, sa sigurnošću mogu reći da je upravo taj sektor lakmus papir za dešavanja na političkoj sceni Crne Gore, naročito u vladajućoj partiji. Najavljene kadrovske promene u ANB-u i Upravi policije, koje bi trebale da budu ozvaničene do kraja godine, upravo za cilj imaju obezbeđenje što bolje startne pozicije Duška Markovića u narastajućem sukobu u DPS-u. Odlazak Slavka Stojanovića i Dejana Peruničića sa čelnih pozicija u policiji i ANB-u, kao i dolazak mlađih snaga, jasan je pokazatelj da Duško Marković ništa ne želi da prepusti slučaju“, objašnjava Živković.\nPrema njegovom viđenju, „svedoci smo da Marković kontroliše bezbednosni sektor u punom kapacitetu, a da je odnedavno pod svoju šapu stavio i Vojnu obaveštajnu službu“, dok u ovom momentu Đukanović može da računa na tužilački sektor, u kojem Marković nema upliv, pa će se u narednom periodu, prema predviđanju našeg sagovornika, voditi veoma neizvesna bitka za prevlast u sudskom sektoru gde još niko nema jasnu većinu.\nTakođe, najavljene promene Ustava koje inicira Duško Marković u vezi sa izborom vrhovnog tužioca, kojima se predviđa da to više ne radi Skupština, odnosno da se taj izbor izmesti iz predstavničkog doma, samo je potvrda teze da Marković sada pokušava da napravi određene rokade u tužilaštvu gde trenutno nema uticaja, smatra naš sagovornik.


Besplatni alarmni sistemi – UPLINK Security Services ✔ Alarmni sistemi, Video monitoring, Alarm monitoring… (Planiranje, projektovanje i implementacija kompletnih bezbedonosnih sistema)\nUPLINK je prva i trenutno jedina kompanija u Srbiji koja je sprovela akciju "Besplatni alarmni sistem"\nBesplatni alarmni sistem\nSvi gore navedeni elementi su marke Paradox – Kanada. Navedena baza je dovoljna da potpuno obezbedi svaki objekat koji ima jednu prostoriju. U slučaju da vaš objekat ima više od jedne prostorije potrebno je proširiti bazu sistema dodatnim detektorima pokreta. Instalacija alarmnog sistema iznosi 80,00 eura + PDV u dinarskoj protivvrednosti nezavisno od veličine sistema.\nUkoliko prihvatite da od nas dobijete na poklon bazu alarmnog sistema obavezujete se da sa UPLINK-om potpišete ugovor o alarm monitoringu gde mesečna cena usluge iznosi 30,00 eura + PDV u dinarskoj protivvrednosti na 36 meseci.


Bez dogovora Beograda i Prištine u Briselu\nŠefica prištinske delegacije Edita Tahiri izjavila je po završetku dijaloga u Briselu da do dogovora s Beogradom oko telekomunikacija nije bilo zato što prištinska strana ne prihvata da nova kompanija ima imovinu koja, po njenom tumačenju, pripada Telekomu Kosova.\nTahiri je rekla da su „sva očekivanja“ bila da će se ove nedelje završiti pregovori o telekomunikacijama i krenuti njihova primene, što po njenim rečima znači da Srbija pošalje pismo Medjunarodnoj telekomunikacionoj organizaciji (ITO) u kojem će reći da Kosovo može dobiti svoj pozivni broj.\n„S druge strane je obaveza bila da mi možemo izdati dozvolu za ograničeni cilj i privremeno razdoblje za novu kompaniju koja bi bila registrovana na Kosovu“, rekla je Tahiri.\nŠefica prištinskog tima je navela da je „u postizanju konačnog dogovora bilo razlika, i to u tumačenju sporazuma, jer srpska strana traži puno pokrivanje, a ne ograničeno pokrivanje, kako to stoji u sporazumu“.\n„Mi nismo spremni da idemo dalje od sporazuma koji kaže da je antensko pokrivanje privremeno, a traženo je i da imovina Telekoma Kosova bude u vlasništvu te nove kompanije“, kazala je Tahiri.\nOna je rekla da je prištinska delegacija to odbila jer je reč o imovini Telekoma Kosova koja ne može biti data drugoj kompaniji.\nDirektor kancelarije za Kosovo i Metohiju Marko Djurić po završetku pregovora u Briselu rekao je da srpska strana nije prihvatila da imovina srpskog sistema telekomunikacija bude „predstavljena kao svojina Pošte i Telekoma Kosova“ i Srbima bude uskraćen pristup internetu u Mitrovici.\nOn je rekao da je to bilo neprivatljivo i ucena za srpsku stranu i zato je odbačen pokušaj delegacije Prištine da se „stvore telekomunikacione enklave za Srbe“.\n„Mi nismo dozvolili da naše kompanije i naš narod na Kosovu i Metohiji budu stavljeni u neku vrstu telekomunikacione enklave i naš narod ne bi imao pokrivenost kao sada i naša deca na univerzitetu u Mitrovici ne bi imala pristup internetu i da se koriste telefoni kao svuda drugde“, rekao je Djurić.\nDirektor kancelarije za Kosovo i Metohiju rekao je da su petodnevni pregovori o telekomunikacijama bili možda jedni od najtežih za pet godina dijaloga.\nOn je rekao da „niko ne može da se igra sa onim što je državni i nacionalni interes“ i dodao da „sa Srbijom može uvek ozbiljno da se razgovara i postiže dogovor, ali sa Srbijom nikada ne može da se razgovara jezikom ultimatuma i ucena“.\nDjurić je rekao da Beograd ostaje privržen dogovoru i da se „nada da će naći partnera u budućnosti s kojim može da se ljudski dogovara“.


Hronika – Страна 4 – Studio B\nUhapšeni predsednici opština Prijepolje i Arilje, iz SNS-a\nDvojica doskorašnjih predsednika opština iz redova Srpske napredne stranke uhapšeni su zbog korupcije, rekao predsednik Vučić i naglasio da u borbi protiv korupcije i kriminala nema zaštićenih.\nUhapšen na Čukarici zbog pet kilograma droge\nTridesetdvogodišnji N. K. uhapšen jer je policija prilikom pretresa stana i drugih prostorija na Čukarici u kojima neprijavljeno boravi pronašla oko pet kilograma spida, 6.000 tableta ekstazija i 100 grama marihuane, saopštio je MUP.\nSeljimi:Borbu započeo sa Jašarijem, završio sa Klarkom i NATO\nJedan od članova Glavnog štaba terorističke paravojske OVK Redžep Seljimi negirao je krivicu za optužbe Speijalizovanog tužioca Kosova, ističući da se on borio za "oslobođenje Kosova od okupatora - Srbije" .\nSamohodni brod teretnjak "Titel" potonuo je oko 9.30 časova u Luci Beograd, a žrtava nije bilo, saznaje Tanjug.\nUhapšene dve osobe zbog pokušaja likvidacije na Novom Beogradu\nPripadnici Ministarstva unutrašnjih poslova uhapsili su M. R. (1992) i S. S. (1994) zbog sumnje da su kao članovi kriminalne grupe učestvovali u pokušaju likvidacije četrdesetogodišnjeg muškarca pre sedam dana u Novom Beogradu.\nPolicija pokrenula akciju Vihor, ubijen muškarac u Beogradu\nMuškarac ranjen u pucnjavi u naselju Braće Jerković u Beogradu, podlegao je povredama, javljaju beogradski mediji.\nVeselji izveden pred sudiju u Hagu -negirao krivicu za optužbe\nNekadašnji šef obaveštajne službe terorističke paravojske OVK Kadri Veselji izveden je pred sudiju za prethodni postupak Specijalizovanih veća Kosova u Hagu radi upoznavanja sa optužnicom i izjašnjavanja o krivici.\nSaobraćajna nesreća kod Ade: Poginula žena\nU saobraćajnoj nesreći koja se jutros dogodila u ataru sela Utrine kod Ade poginula je žena (49), dok je muškarac povređen, javlja Pink.\nMladić izboden u teratani u Rakovici\nU Rakovici je večeras izboden osamnaestogodišnji mladić D. I.


Žene SDA protiv odluke Ministarstva kulture Srpske\nTanjug 9. septembra 2021. 15:52\nSARAJEVO – Žene Stranke demokratske akcije (SDA) protive se odluci Ministarstva prosvete i kulture Republike Srpske da se od 7. do 15. septembra u svim školama u ovom entitetu posebna pažnja posveti sadržajima koji govore o temi srpskog jedinstva, jer smatraju da se time bošnjačkoj deci nameću diskriminatorne teme.\nKako su navele u saopštenju, odluka vlasti RS da obrazovne institucije kroz redovnu nastavu, kako navode, nameću bošnjačkoj deci teme poput ove potpuno su diskriminatorne i van propisa Ustava RS.\n„Odluka vlasti entiteta RS da obrazovne ustanove u tom bosanskohercegovačkom entitetu moraju da obeležavati tzv. ‘Dan srpskog jedinstva, slobode i nacionalne zastave’ predstavlja kontinuitet pokušaja diskriminacije bošnjačkih, hrvatskih i ostalih učenika koji ne pripadaju srpskom narodu, ali i nepoštovanja Ustava RS-a kojim se zabranjuje takva diskriminacija“, tvrde u saopštenju SDA.\nNavode i da je neverovatno da Ministarstvo prosvete RS izdaje ovakva uputstva školama i, kako tvrde, svesno krši Ustav ovog bh. entiteta.\nU saopštenju se tvrdi da su Bošnjaci u RS već diskriminisani, a da će ova odluka samo produbiti brojne probleme.\n„Vlasti entiteta RS nastoje da već postojeću diskriminaciju prodube nametanjem zajedničkog nastavnog gradiva sa Republikom Srbijom“, navode Žene SDA koje su na kraju pozvale OHR i OSCE da reaguju povodom, kako navode, rušenja osnovnih ljudskih prava u RS.


Potvrđeno - Dolazi Ataman! - Sportske.net\nPotvrđeno - Dolazi Ataman!\nKao što se i očekivalo prethodnih dana, treneru Galatasaraja Erginu Atamanu biće dozvoljen dolazak u Srbiju, na utakmicu Top 16 faze Evrolige protiv Crvene zvezde Telekom.\nTu informaciju potvrdili su danas u Zvezdi, a posle održanog sastanka predsednika kluba Nebojše Čovića sa predsednikom Vlade Srbije Aleksandrom Vučićem.\nDakle, tom prilikom je praktično ukinuta prethodna odredba da je Ergin Ataman nepoželjan u Srbiji.\n''Premijer Srbije je podržao inicijativu KK Crvena zvezda i dogovore koje je Zvezda postigla sa Galatasarajem i Evroligom uz konstataciju da će država Srbija i njeni nadležni organi u potpunosti obezbediti odigravanje utakmice Crvena zvezda – Galatasaraj.\nTreneru Atamanu će biti omogućen dolazak u Srbiju i on će predvoditi ekipu iz Istanbula u duelu sa crveno-belima koji je zakazan za petak 16. januar u Kombank areni sa početkom u 21 sat'', kaže se, između ostalog, u današnjem saopštenju Crvene zvezde Telekom.\nTakođe, klub je saopštio i da je Zvezdino rukovodstvo održalo sastanke i sa predstavnicima bezbednosnih službi, a u cilju što bolje organizacije predstojeće utakmice sa Galatasarajem.


Real Madrid, fudbal i Liga šampiona: Karlo Anćeloti je trener sa čarobnim štapićem - CITY SMART | Vesti bez ulepšavanja\n„Kvalitet Reala nije u tome što imaju sreće, jednostavno su vrhunski tim u svim aspektima”.\nProtiv Borusije Menhengladbah u prošlosezonskoj Ligi šampiona, Benzema je snimljen kako optužuje Vinisijusa da „igra protiv nas”.\n„Odlazak Kristijana Ronalda ostavio je mnogo veću prazninu nego što su mnogi mislili”, rekao je novinar Felipe del Kampo.\nTrinaest meseci od objavljivanja tog izveštaja, američki ESPN nas je podsetio u januaru 2022. da su „Benzema i Vinisijus nadmašili ceo tim Barselone do sada, postigavši zajedno 36 golova u odnosu na Katalonce koji su ukupno do tada dali 35″.\n„Ono čega se najviše sećam je zonska markacija”, rekao je nekadašnji igrač Reala, Juventusa i Intera.\n„Do tada sam navikao da pratim samo jednog protivnika, ali sam sa Anćelotijem naučio kako da se pravilno krećem i postavljam.”\nOmogućiti pojedincu da zasija je jedan Anćelotijev kvalitet, a drugi je „čitanje” igre.\nOn nikada ne prestaje da radi na utakmici – prilagođava se i pravi taktičke promene koje prosto izazivaju protivnika da pravi greške, a sopstvenim igračima stvara šanse koje lakše mogu da koriste.\n„Promašaj veka” – nemački fudbaler čije ime označava neuspeh, ali je on uspeo da pronađe uspeh\nIdeja je bila da Luka Modrić priđe bliže protivničkom golu kako bi mogao da podeli „smrtonosno” dodavanje koje je Rodrigo pretvorio u pogodak za produžetke.\nAnćeloti je u tom duelu protiv sebe imao još jednog velikog fudbalskog pragmatičara – Tomasa Tuhela na klupi Čelsija.\nLukas Dinj, francuski defanzivac koji je sa Anćelotijem sarađivao u engleskom Evertonu, rekao je za list L’Ekip da je ovaj stručnjak „najbolji strateg na svetu, veoma dobro analizira protivnika i sjajno čita utakmice.”\n„Jednim puckatenjem prstiju može potpuno da promeni sistem.”\nMlada nada Arsenala: Da li je ovo novi Anri


Smart Home - bezbedan, automatizovan i energetski efikasan dom\nPoslednjih godina sve smo više navikli da svakodnevno uređaje u svojim domovima povezujemo internetom kako bismo mesta u kojima živimo učinili udobnijim, ekonomičnijim, zabavnijim i sigurnijim.\nTehnologija „Smart Home” je pojam koji koristimo više od jedne decenije i postala je sinonim za Internet of Things (IoT). Predviđa se da ćemo u narednih 10 godina imati revoluciju u načinu na koji elektronski uređaji međusobno komuniciraju i utiču na naš život. Inovacije u svetu Internet of Things uređaja, koji mogu da „pretvore“ obične domove u pametne, već su postale pristupačne.\nStvaranje pravog pametnog doma je ujedno i umetnost i nauka. Više uređaja ne znači da će dom postati pametniji tek tako, bez razmatranja ljudskog elementa. Korisnici žele sistem kuće ili stana koji pruža vrednost stvarima do kojih im je stalo, uz personalizovanije iskustvo, a to je upravo rešenje koje korisnicima omogućava A1 Srbija. Zahvaljujući tome što je deo internacionalne A1 Telekom Austria Grupe, ova kompanija proširuje već impresivan skup ICT rešenja koja pomažu privatnim korisnima da žive kvalitetnije i udobnije, a biznisima da se optimizuju, da budu efikasniji i da se dobro pripreme za tehnologije koje dolaze.\nKamere za pametne domove\nDavno su prošla vremena složenih i glomaznih sistema sigurnosnih kamera. Sada sa pametnog telefona možete da pristupite snimcima unutra i izvan kuće u bilo koje doba i noći, jer su aktivni 24 sata dnevno. Uz pomoć pametnih senzora pokreta možete da podesite da primate upozorenja na telefon u slučaju neželjenih događaja. To znači da ukoliko se nešto dogodi – možete odmah da preduzmete potrebne mere, što je posebno korisno kada niste kod kuće, bilo na poslu ili odmoru.\nSenzori za dim i vodu\nJednostavni alarm za dim razvio se u pametan mehanizam koji ne samo da reaguje prilikom otkrivanja plina, dima ili požara – već obaveštava korisnika telefonom o svemu, čak i o tome kada je vreme da se zamene baterije uređaja. Identično funkcioniše i senzor za vodu – registruje curenje ili poplavu u zoni detekcije i automatski aktivira alarm i šalje obaveštenje na pametni telefon ili tablet.\nUšteda energije i komoditet\nKoliko puta vam se desilo da ste se vratili kući sa posla ili puta, a unutra je mnogo vruće ili jako hladno? Pametna utičnica omogućava korisnicima da uključe ili isključe klimu pomoću pametnog telefona ili tableta daljinski, u bilo kom trenutku i tako podesite odgovarajuću temperaturu u domu tačno na vreme, pred vaš dolazak. Ne samo da je reč o tome da sebi i svojoj porodici pravite dodatni ugođaj, već je ovo jedan od lakih načina da budete energetski efikasni, čime možete i da smanjite račun za električnu energiju i tako uštedite novac.\nUz Smart Home uređaje za unutrašnji i spoljašnji nadzor i senzore za dim, vodu i pokret, u dodatnoj zaštiti mogu da uživaju i korisnici Uniqa osiguranja zahvaljujući uspešnoj saradnji sa A1 Srbija. Zajednicki cilj je da se obebedi moućnost da svaki dom bude pametna, efikasna i sigurna zona.\nTehnologija pametnih domova mnogo je olakšala život mnogim korisnicima, a ovo je samo početak. Tehnološki napredak hardvera i veštačke inteligencije, kao i značajne ekološke, socijalne i ekonomske promene na lokalnom i na globalnom nivou, doprineće razvoju pametnih domova i gradova. Nova generacija mobilnih mreža, inteligentniji, nevidljivi uređaji i nove tehnologije za proizvodnju energije – samo su neki od trendova koji nas čekaju kako bi budućnost pametnih domova postala ona koja je moguća i dostupna svima.


CG: Spašeni iznemogli migranti u blizini hrvatske granice\nTanjug 12. avgusta 2019. 16:12\nPODGORICA – Granična policija i vatrogasci pronašli su u nenaseljenom predelu Košare, na brdu Ilinica, troje iznemoglih ljudi, migrante iz Irana koji su pokušali nelegalno da pređu granicu sa Hrvatskom.\n„Jutros oko 10.15 iz Operativno komunikacionog centra dobili smo obaveštenje da je iznad Kobile graničnog prelaza sa Hrvatskom troje ljudi koji su zalutali i iznemogli i traže pomoć“, izjavio je šef smene u Službi zaštite i spasavanja Vlado Pejović, prenose Vijesti.\nKako je rekao, oni su najverovatnije zalutali i tu su proveli tri dana bez vode i dva dana bez hrane, bili su dehidrirani i u lošem zdravstvenom stanju.\nMigranti su transportovani u hercegnovsku Hitnu pomoć i svo troje je stabilno i van životne opasnosti, a samo jedan od muškaraca još prima terapiju zbog dehidracije.\nOni će najverovatnije biti prebačeni u Centar za azil u Podgorici.\nU julu je sprečeno 10 nelegalnih prelazaka granice sa Hrvatskom, što je manje nego pre nekoliko godina.


Opština Aranđelovac najbolja u izdavanju građevinskih dozvola - GRENEF\nMinistarka građevinarstva Zorana Mihajlović je izjavila u Aranđelovcu da je ta opština jedna od najboljih u izdavanju građevinskih dozvola. Ona je istakla i da će se nastaviti sa bržim sprovođenjem ozakonjenja i ulaganjem u putnu infrastrukturu u celom Šumadijskom okrugu.\n„U prethodne tri godine uložene su blizu dve milijarde dinara u rehabilitaciju i rekonstrukciju putne infrastrukture u Šumadijskom okrugu, a u 2018. planirano je ulaganje još oko pola milijarde dinara”, rekla je Mihajlovićeva na konferenciji za novinare u Aranđelovcu, gde je uručila i šest rešenja o ozakonjenju.\nMihajlović je istakla da je Aranđelovac jedna od najboljih opština u izdavanju građevinskih dozvola, kao i da se proces ozakonjenja u celom Šumadijskom okrugu odvija po dinamici koju su predsednici opština predvideli, saopštilo je ministarstvo.\n„Ministarstvo i naši timovi pomoći će da se taj proces odvija još brže, jer je završetak procesa ozakonjenja od velikog značaja za građane, da naredne generacije budu vlasnici svojih kuća i stanova“, rekla je Mihajlović, koja je tokom posete Aranđelovcu održala odvojene sastanke sa rukovodstvom opštine Aranđelovac i sa predstavnicima Šumadijskog upravnog okruga.\nGovoreći o izgradnji auto-puta Kragujevac-Batočina, potpredsednica Vlade je rekla da se raspisuje javni poziv za poslednju deonicu, kroz Batočinu, kao i da se nada da će polovinom godine biti gotov projekat i izabran izvođač, kako bi taj auto-put bio konačno završen.\nPredsednik opštine Aranđelovac Bojan Radović rekao je da je današnji sastanak sa predstavnicima svih lokalnih samouprava iz okruga primer kako treba raditi u budućnosti i da je razgovarano o različitim temama iz resora ministarstva, uključujući ozakonjenje, stanovanje, putnu infrastrukturu i vodosnabdevanje. „Nadam se da ćemo, u saradnji sa vladom i ministarstvom, uspeti da realizujemo sve projekte koje planiramo i o kojima smo razgovarali“, rekao je Radović.


Guterres: “Priznati genocid u Srebrenici i suočiti se sa zločinima” | hamdočamo\nGuterres: “Priznati genocid u Srebrenici i suočiti se sa zločinima”\n“Strašni događaji u Srebrenici su istorijske činjenice, detaljno dokumentovane”, kaže generalni sekretar UN-a Guterres. “Danas odajemo počast hiljadama ubijenih muškaraca i dječaka i izražavamo solidarnost porodicama.\nPovodom 22. godišnjice genocida u Srebrenici generalni sekretar UN-a Antonio Guterres pozvao je sve da iskreno pogledaju u prošlost, priznaju zločine ali i nedjelovanje, koje je omogućilo da se oni počine ali i da osiguraju da se takvi zločini nikada više ne ponove.\n“Međunarodna zajednica, a posebno Ujedinjene Nacije su prihvatile svoj dio odgovornosti u vezi sa tragedijom u Srebrenici i naporno radile na tome kako bi izvukli pouku nakon njihovog zakazivanja”, rekao je Guterres.\n“Težak zadatak izgradnje povjerenja koje bi dozvolilo pomirenje u BiH je na ljudima te zemlje, pripadnicima različitih etničkih zajednica. U cilju izgradnje bolje zajedničke budućnosti, te zajednice moraju priznati tragedije iz prošlosti”, dodao je generalni sekretar UN-a potvrdivši podršku UN-a Bosni i Hercegovini u cilju pomirenja.\nZločini u Srebrenici su istorijske činjenice\nMeđunarodni sud za zločine počinjene u bivšoj Jugoslaviji i Međunarodni sud pravde zaključili su da su zločini počinjeni u Srebrenici predstavljali genocid. ICTY je utvrdio krivičnu odgovornost različitih pojedinaca za masakr u Srebrenici i osudio ih za genocid. “Strašni događaji […] su istorijske činjenice i detaljno su dokumentovani”, rekao je generalni sekretar UN-aAntonio Guterres, govoreći o ubistvima nad više od 8.000 dječaka i muškaraca od strane snaga bosanskih Srba nakon ulaska u Srebrenicu u julu 1995. godine.\nI dalje se traga za kostima 1.100 srebreničkih žrtava\n“Na ovaj dan se sjećamo i odajemo počast hiljadama muškaraca i dječaka koji su bili likvidirani i izražavamo solidarnost sa porodicama i prijateljima onih koji su na tak način izgubili svoje živote “, dodao je generalni sekretar UN-a Antonio Guterres.\n« Genocid u Srebrenici je kolektivna odgovornost srpskog naroda, a krivica je individualna SRPSKI ZLOČINI SU SRPSKI INTERES »


od Tornado taj 2010-12-30, 02:38\nNJUJORK - Objavljivanje više od 250.000 američkih diplomatskih depeša putem sajta Vikiliks, koje je otpočelo 29. novembra, pokazalo je ogromnu moć slobode informacija na internetu, ali će izgleda postati i glavni razlog za početak obuzdavanje te slobode.\nList „Fajnenšel tajms“ piše da su vlade zapadnih zemalja na slučaju Vikiliksa naučile lekciju o tome kako je teško obuzdati rad nekog sajta, čak i u slučaju kada nalože njegovo ukidanje, pošto se on ubrzo pojavi na nekom drugom domenu. Ovakvo iskustvo i nezadovoljstvo američkih vlasti zbog poverljivih depeša koje su postale dostupne široj javnosti za rezultat ima to da Vašington i njegovi saveznici izgleda planiraju da se ugledaju na Peking kada je u pitanju politike cenzure informacija na internetu.\nU svetu je, prema poslednjim procenama, oko 1,7 milijardi ljudi koji koriste internet, a 2009. dnevno je u proseku razmenjivano 247 milijardi mejlova. Ovakvi podaci pokazuju zašto je velikim silama bitno da pod što veću kontrolu stave ono što je do sada smatrano oličenjem demokratije i slobode informisanja.\nVlade zapadnih zemalja su na slučaju Vikiliksa naučile lekciju o tome kako je teško obuzdati rad nekog sajta. U svetu ima 1,7 milijardi korisnika interneta.


Direktor Centra „Gamaleja“: Do decembra milion doza vakcine „Sputnjik V“ - Sputnjik Srbija\nDirektor Centra „Gamaleja“: Do decembra milion doza vakcine „Sputnjik V“\n13:09 13.10.2020 Preuzmite kraći link\nDirektor Naučno-istraživačkog centra „Gamaleja“ Aleksandar Gincburg izrazio je nadu da će do kraja novembra-početkom decembra milioni doza vakcine „Sputnjik V“ biti isporučeni u civilni promet.\n„Tako da možemo da se nadamo da će se do kraja novembra-početka decembra već milion doza vakcine svakog meseca isporučivati u civilni promet“, rekao je Gincburg na konferenciji „Pandemija 2020: Izazovi, rešenja i posledice“.\nPrema njegovim rečima, može se pretpostaviti da će narednih 10-12 meseci moći da se vakciniše dovoljan broj građana Rusije kako bi se stvorio zaštićeni sloj stanovništva.\nRast broja obolelih vezan za epidemiološki proces\nGincburg je objasnio i da je povećanje broja obolelih od kovida 19 povezan sa porastom epidemiološkog procesa, kao i da ranija oboljenja takođe doprinose širenju virusa.\n„Ovo je uspon i pad epidemiološkog procesa koji je započeo pre skoro devet meseci. On se nastavlja u zavisnosti od toga koje spoljne okolnosti prate ovaj epidemiološki proces. Sada je jesen – manje je interferona, osetljivost je veća“, rekao je Gincburg.\nNije isključio mogućnost da takođe utiču i prethodno preležane bolesti, kako kovid 19, tako i prateće.\n„Utiče mnogo faktora. Da ne spominjemo činjenicu da je i period odmora u avgustu imao efekta. Svi su išli u odmarališta, a zatim se razilazili po celoj zemlji“.\nOn je istakao da bi se iz tog razloga mogla snažno podstaći brzina epidemiološkog procesa.\nBesmisleno unapred praviti lekove protiv novih infekcija\nPokušati da se unapred stvore lekovi protiv novih infekcija je beznadežan posao, ali se za njih mora pripremiti, dodao je Gincburg.\n„Pokušaj da se unapred stvore konkretni dijagnostički, profilaktički i terapijski lekovi za neke još nepoznate, ali konkretne patogene potpuno je beznadežan posao, nemoguće je pogoditi. Ipak, svakako je potrebno pripremiti se za ove susrete sa patogenim mikroorganizmima“, dodao je on.\nPrema njegovim rečima, „jedini racionalan i naučno utemeljen pristup“ u tom slučaju je da „zemlja treba da ima određene tehnologije koje bi trebalo da u kratkom roku omoguće stvaranje potrebnih lekova“. Tu su na prvom mestu vakcine, rekao je on.\nTakođe je važno da ove tehnologije omogućavaju stvaranje preparata vakcina koji indukuju sve oblike imunološkog odgovora, dodao je Gincburg.\nRazvoj vakcina u različitim centrima omogućava da se proizvedu u velikim količinama\nvirus korona, kovid 19, vakcina


Daily Archives: 13. новембра 2017.\nDEO ROTKVARIJE BEZ GREJANjA\nDanas od 13 sati, zbog radova na sanaciji havarije na vrelovodnoj mreži na uglu ulice Кraljevića Marka i Bulevara kralja Petra I, nema grejanja u sledećim ulicama: • Кisačka 25-51 • Berislava Berića 1 • Zmaj Ognjena Vuka 2-20 • Bulevar kralja Petra I\nNAGRADA OD 30 HILJADA EVRA KO PRONAĐE IZGUBLjENU TAŠNU\nAko ste 4. novembra bili na glavnoj železničkoj stanici u Berlinu i ako ste sticajem okolnosti pronašli jednu žensku ručnu tašnu sive boje, a marke Brioni, dobićete nagradu od 30 hiljada evra, pod sulovm da je vratite vlasnici zajedno sa\nKOJE SU OSOBINE IDEALNOG MUŠKARCA?\nIako se pojam savršenstva razlikuje od osobe do osobe, naučnici su ipak pokušali da pronađu neke fizičke karakteristike koje bi trebalo da ima savršen muškarac. Dakle, top lista preispozicija onoga što većina žena želi: 10. Debele obrve i „kockasta“ brada:\nKAKVA NAS ZIMA OČEKUJE PO MIŠlJENJU FIZIČARA, HEMIČARA, NASTAVNIKA FIZIČKOG I METEOROLOGA MUHAMEDA\nPrema zvaničnom stavu meteorologa, dugoročnu vremensku prognozu bez odstupanja je nemoguće sačiniti, jer se uslovi u kojima se tvore klimatološke zakonitosti mijenjaju iz trenutka u trenutak. Međutim, jednom penzioniranom profesoru sporta iz Srbije dugoročna vremenska prognoza polazi za rukom iz\nPOČETAK DECEMBRA U ZNAKU LjUBITELjA IGRICA\nGejmeri, evo vesti za vas. Prvi „Gaming opeNS“ u Novom Sadu očekuje vas od 1. do 3. decembra na pet lokacija u u gradu. U planu je da udruženja i igrački klubovi tokom dana Otvorenih vrata (1.decembar) organizuju turnire, tribine\nOD SREDE DO SUBOTE OPENS DANI U NOVOM SADU\nPovodom godišnjice od osvajanja titule Omladinske prestonice Evrope, OPENS tim organizuje OPENS dane od srede 15. do subote 18. novembra na više lokacija u gradu. Na Trgu Slobode 15. novembra biće organizovana promocija bezbednosti u saobraćaju u zimskim uslovima, pa\nDON KIHOT PONOVO U SREDU\nPosle uspešnog prvog izvođenja u sezoni, balet Don Kihot biće još jednom na repertoaru SNP-a, u sredu, 15. novembra, od 19 sati. U ulozi Basila nastupiće prvak Makedonske Opere i Baleta Vasil Čičijašvili, Gruzijac, koji će kao gost prvi put\nMOVEMBAR JE MESEC MUŠKOG ZDRAVLjA. PUŠTAJTE BRKOVE\nDa li znate da je mesec novembar mesec puštanja brkova. Ovaj mesec se još zove i „Movembar – Mesec muškog zdravlja“. Obeležava se širom sveta sa ciljem delovanja na svest muškaraca i njihove navike kada su u pitanju lekari i


Brisel oštro osudio nasilje u Makedoniji\nSukobi demonstranata i policije u Skoplju, 27.april 2017\nJučerašnje nasilje nad članovima makedonskog parlamenta nailazi u petak na osudu sa svih strana. Generelni sekretar NATO Jens Stoltenberg tako upozorava da se mora poštivati demokatski proces i da se jučerašnje nasilje ne smije ponoviti. Nasilje nikada nije prihvatljivo, posebno kada se desi u domu demokratije, poručuje šefica evropske diplomatije Federika Mogerini, a osudama jučerašnjeg napada na parlamentarce se pridružuju i evropski ministri okupljeni na neformalnom skupu na Malti.\nOštro osudjujem jučerašnji napad u makedonskom parlamentu i pozivam sve da pokažu smirenost, uzdržavanje i poštovanje za demokratske procese, poručio je nakon jučerašnjeg upada demonstranata u zgradu parlamenta generalni sekretar NATO Jens Stoltenberg. On podsjeća da je parlamentarna većina tamo izabrala predsjedavajućeg parlamenta, što je za Stoltenberga pozitivan korak ka rješenju političke blokade. Demokratski proces se mora poštovati a vlasti jedine imaju odgovornost da očuvaju vladavinu prava i osiguraju rad parlamenta, kaže generalni sekretar NATO.\nŠokantni snimci napada na članove makedonskog Sobranja došli su i do evropskih ministara spoljnih poslova okupljenih na neformalnom sastanku u Valeti.\n"To što smo juče vidjeli u Skopju je posebno zabrinjavajuće i vrlo žalosno za sve nas. Za nas nasilje nikada nije prihvatljivo, posebno u domu demokratije. Vjerujemo da svi u Skopju trebada slijede ustavne principe, demokratiju i da pokušaju da izvedu zemlju iz ove ozbiljne krize koja može da bude opasna", rekla je visoka predstavnica EU, Federika Mogerini.\nEvropski komesar za pregovore o proširenju se još sinoć oglasio kratkom i jasnom porukom: nasilj nema mjesta u parlamentu i demokratija mora ići svojim tokom. Iako se ne slaže da je predsjednik Sobranja izabran na zakonski način, šef makedonske diplomatije Nikola Poposki se morao složiti da nasilje nije rješenje.\n"To je neprihvatljivo i oni koji su u tome učestvovali trebali bi da za to da odgovaraju. Moramo se vratiti legalnim procedurama, zakonu, jer je to jedini način da sačuvamo mir i stabilnost u zemlji, što je veoma važno za naše gradjane. Dijalog je jedini izlaz i ako želimo da izadjemo iz političke krize, koja nosi ozbiljan rizik, jer je Makedonija važna za regionalnu stabilnost, tada moramo da izaberemo put dijaloga".\n"Upravo sam razgovarao sa makedonskim kolegom i složili smo se da moraju da odgovaraju oni koji su pribjegli nasilju i brutalnosti. Nadam se da će sve strane biti u stanju da rade u korist zemlje, a mi pokušavamo da iskoristimo naš uticaj kako bi smo izvršili pirtisak u tom smislu. Vjerujem da će i moje evropske kolege učiniti isto", rekao je austrijski ministar spoljnih poslova, Sebastijan Kurc.\nEvropski ministri odbijaju optužbe da Unija snosi svoj dio krivice za stanje u Makedoniji, držaći tu zemlju, često iz trivijalnih razloga, poput problema sa imenom, "na ledu". Neki od njih su precizniji pa kažu: ne treba cijelu EU optuživati za to...ali ni to nije razlog da se napadne parlament, poručuju ministri sa Malte.


Finalne javne konsultacije u procesu izrade AP POU za period 2018-2020 u Beogradu - Open Government Partnership\nBeograd, 4. decembar 2018. godine – Predstavnici udruženja građana, državnih institucija i biznis sektora, prisustvovali su finalnim konsultacijama u Beogradu povodom izrade Akcionog plana za sprovođenje inicijative Partnerstvo za otvorenu upravu (POU) u Republici Srbiji za period 2018 – 2020. godine. Nakon Niša i Kragujevca u oktobru, održan je i sastanak u Beogradu, a slede još dva, u Novom Sadu 7. decembra i Kragujevacu 11. decembra.\nCilj ovog sastanaka bio je da se široj javnosti predstavi Izveštaj o sprovođenju prethodnog Akcionog plana koji je važio u periodu 2016- 2018. godine, kao i nove mere koje treba da uđu u novi Akcioni plan.\nDragana Brajović, ispred Ministarstva državne uprave i lokalne samouprave predstavila je prisutnima inicijativu Partnerstvo za otvorenu upravu kao i mere koje su planirane novim Akcionim planom. Ona je navela da postoji velika razlika između prvog Akcionog plana kada je država sama izradila Akcioni plan i pozvala organizacije civilnog društva da daju komentare i drugog i trećeg ( sadašnjeg) kada je postojala saradnja u izradi AP od prvog dana. Ona je navela da je usvajanje ovog Akcionog plana predviđeno do kraja decembra, ali zbog obima posla i novina koje se nalaze u njemu, moguće je da će biti pomeren za januar.\nKancelarija za saradnju sa civilnim društvom predlagač je određenog broja mera koje su se našle u Akcionom planu, ali je takođe i sama u obavezi da određene mere i sprovodi. Danilo Rodić ispred Kancelarije, na sastanku je predstavio mere čiji je predlagač Kancelarija, a odnose se na principe fiskalne transparentnosti i otvorenih podataka.\nBojana Selaković, programska direktorka Građanskih inicijativa navela je da je značajno što je došlo do promene načina izrade Akcionog plana u poređenju sa prvim i da se ide ka partnerstvu između države i udruženja. Navela je da je zadovoljna što u ovom Akcionom planu ima par mera koje su inicirale OCD.\n« JAVNI POZIV za učešće u finalnim konsultacijama povodom izrade Akcionog plana za sprovođenje POU inicijative u RS, 2018 – 2020.\nFinalne javne konsultacije u procesu izrade AP POU za period 2018-2020 u Novom Sadu »


Aeroflot: ne menja raspored letova za zimu | Play Travel\nAeroflot: ne menja raspored letova za zimu\nAeroflot: Iz Moskve do Beograda dva puta dnevno i tokom zimskog reda letenja\nRuska avio kompanija Aeroflot potvrdila je da ne planira da smanji broj letova ka Beogradu tokom zime.\nOvakva vest treba da raduje jer mnoge avio kompanije planiraju da umanje broj letova tokom zimskog reda letenja, u periodu od 27. oktobra 2013. do 30. marta 2014. Čak i sam Aeroflot Russian Airlines smanjio je neke svoje letove.\nAerodrom u Zagrebu jedan je od onih u našem okruženju koji je osetio ovakvo umanjenje i to za čak 23% kako se navodi iz ove avio kompanije. Umesto dnevnih letova ka Zagrebu, tokom zime biće održavano četiri nedeljna polaska, ali sa Airbus A319 avionima umesto dosadašnjim SSJ 100.\nAeroflot trenutno leti dva puta nedeljno od Moskve, sa aerodroma Šeremetjevo, ka Beogradskom aerodromu “Nikola Tesla” i ovakav raspored se uopšte neće menjati tokom zimske sezone. Čak će i avioni koji saobraćaju na ovoj liniji, ostati isti. Na jednom polasku leteće avion Airbus A320, a na drugom nešto veći Airbus A321 koji će, po planovima avio kompanije, biti dovoljni da podmire dnevne potrebe putnika na ovoj liniji.\nLinija od Moskve do Beograda Aeroflotu se pokazala veoma isplatljiva, pa ne treba da čudi previše ovakva odluka ove avio kompanije. Popularnost linije je velika, zbog čega je ona već jednom pojačana u prošlosti, a i dalje veliko interesovanje je najverovatnije ono koje je nagovorilo menadžment avio kompanije Aeroflot da održi postojeći broj letova ka našem glavnom gradu.\nAeroflot obnovio letove iz Beograda za Moskvu\nAeroflot – Letovi na liniji Beograda Moskva tek od oktobra


Obraćajući se učesnicima sastanka, predsednik Marković je izrazio zadovoljstvo što Srbija od danas ima novi Ustav. Usvajanjem Ustavnog zakona stekli su se uslovi da novi Ustav Republike Srbije, koji je Narodna skupština jednoglasno usvojila na prvoj posebnoj sednici 30. septembra 2006. godine i koji su građani potvrdili na referendumu održanom 28. i 29. oktobra, a Narodna skupština svečano proglasila 8. novembra 2006. godine, počne da se primenjuje od časa proglašenja. On je ponovio da je još 26. jula 2006. godine, na prethodnom sastanku «Unapređenog stalnog dijaloga» izvestio detaljno o toku rada na promeni Ustava, razjasnio i upozorio na otežavajuće okolnosti u tom procesu, ali i najavio da će učiniti sve da se konsenzus postigne i Ustav donese u što kraćem roku. Predsednik Marković je podsetio da je odmah po jednoglasnom usvajanju teksta Ustava u Narodnoj skupštini, što je jedna vrsta «političkog čuda», uputio pismo Ambasadoru Delegacije Evropske komisije u Srbiji Žosepu Ljoverasu u kome ga je obavestio o procesu donošenja novog Ustava Republike Srbije i stvaranju demokratskih zakonskih pretpostavki pune ustavne reforme. On je istakao da je veoma važno za dalju demokratizaciju društva to što se Ustavom precizira da se dostignuta ljudska i manjinska prava ne mogu smanjivati.\nGovoreći o Izveštaju Evropske komisije o napretku Srbije u 2006. godini, posebno o delu koji se odnosi na rad Narodne skupštine, predsednik Marković je istakao da pozitivna, a detaljna ocena napretka koji je Narodna skupština ostvarila i njemu lično laska, ali takođe pred Narodnu skupštinu, kao ključnu instituciju koja za puni kapacitet mora da otkloni uočene probleme, ostavlja izazove za budućnost.\nEvropska komisija sačinila je i 8. novembra objavila redovni godišnji Izveštaj o napretku Srbije u procesu pridruživanja Evropskoj uniji za 2006. godinu, u kome je rad Narodne skupštine Republike Srbije pozitivno ocenjen.\nU delu Izveštaja koji se odnosi na rad Narodne skupštine ističe se da je Narodna skupština nastavila intenzivnu zakonodavnu aktivnost, a posebno se apostrofira usvajanje izmena i dopuna Poslovnika o radu kojim je omogućeno preuzimanje nadležnosti sa Državne zajednice Srbija i Crna Gora, pre svega u oblasti kontrole vojske i međunarodne parlamentarne saradnje. Rad Narodne skupštine je u 2006. godini ocenjen kao transparentan i otvoren za javnost, istaknuto je blagovremeno i sveobuhvatno izdavanje Informatora Narodne skupštine u skladu sa odredbama Zakona o slobodnom pristupu informacijama od javnog značaja. Takođe je pozitivno ocenjena i praksa predsednika Narodne skupštine da redovno, tromesečno, podnosi izveštaj javnosti i predstavnicima međunarodnih organizacija o radu Narodne skupštine. Rad skupštinskih odbora ocenjen je pozitivno, pozdravljeno je formiranje Odbora za lokalnu samoupravu i rad Odbora za evropske integracije, koji je nastavio svoju dosadašnju aktivnost na implementiranju evropskih standarda. Formiranje Odeljenja za usklađivanje domaćih propisa sa zakonodavstvom Evropske unije, ističe se kao iskorak uz napomenu da je rad ovog odeljenja tek počeo.\nU Izveštaju Evropske komisije navodi se i da Narodnoj skupštini i dalje nedostaju stručni kadrovi, kao i da su u procesu donošenja nekih zakona ostavljani kratki rokovi za pravno usklađivanje, da još uvek nije izvršen izbor zaštitnika građana, iako je zakon usvojen još 2005. godine, a postoji i niz otvorenih pitanja vezanih za praćenje izbora, ažuriranje biračkih spiskova i finansiranje izbornih kampanja, navodi se u Izveštaju.\nU zaključku o radu Narodne skupštine u 2006. godini navodi se da dalji napredak treba očekivati u skladu sa poslednjim izmenama Poslovnika o radu.


Podaci o Bejlovom transferu izašli u javnost, agent ljut na FA\nBeta 21. januara 2016. 14:25\nAgent fudbalera Real Madrida Gareta Bejla zatražio je danas istragu zbog objavljivanja detalja transfera njegovog klijenta iz Totenhema u španski klub.\nFudbalski agent Džonatan Barnet rekao je da je „sramota“ što su detalji transfera objavljeni i zatražio je izvinjenje od Fudbalskog saveza Engleske (FA).\nVebsajt „Fudbal Liks“ (Football Leaks) objavio je dokumenta transfera Bejla, iz 2013. godine, koji je, kako je navedeno, najskuplji u istoriji fudbala.\nNa sajtu je objavljeno da je Real za Bejla platio Totenhemu 100.759.418 miliona evra, uprkos izjavama iz 2013. godine kada je rečeno da je transfer vredan 91,59 miliona dolara. Do tada je najskuplji transfer bio prelazak Kristijana Ronalda iz Mančester junajteda u Real Madrid za više od 94 miliona evra.\nŠpanski mediji naveli su da je Totenhemu zabranjeno da objavi detalje transfera, koji je isplaćen u četiri rate.\n„Mora da se pokrene istraga, nezavisna istraga pošto je ovo nečuveno. Takodje, FA bi trebalo da se izvini klubovima i Bejlu. Mislim da je sramotno što ljudi mogu da nabave ovakve stvari. To pokazuje potpunu nebrigu za klubove i samog igrača“, rekao je Barnet za britanski Telegraf.\nNovinar britanskog Sandej Tajmsa Džonatan Norkroft rekao je ovog meseca da su mu ljudi iz Reala naložili da ne pominje rekordni transfer u intervjuu sa 26-godišnjim Bejlom.\n„Real Madrid je klub koji je zabrinut za svoj imidž i kada sam razgovarao sa fudbalerom od mene je traženo da ne stavim u članak koliko je koštao Garet Bejl. Razlog tome je što se radilo o rekordnom transferu, ali igrač Real Madrida Kristijano Ronaldo ne voli da čuje da je neki drugi fudbaler koštao više od njega“, rekao je Norkroft za Bi-Bi-Si (BBC).


U Lincu otvorena nova radna mesta, opis posla – kažnjavanje nevakcinisanih - 22.12.2021, Sputnik Srbija\nUŽIVO Besni zapadni propagandni rat protiv Rusije, Srbi su to već iskusili | Svet sa Sputnjikom\nU Lincu otvorena nova radna mesta, opis posla – kažnjavanje nevakcinisanih\nU Lincu se traže radnici koji će imati zadatak da sprovode kazne protiv onih koji ne žele da se vakcinišu. Uspešni kandidati će izricati kazne, procesuirati... 22.12.2021, Sputnik Srbija\nU oglasu stoji da će posao odgovarati onima koji „imaju zadovoljstvo da rade na zakonodavstvu i administrativnim procedurama“.Plata je, kako se navodi, 2.774 evra mesečno. Da bi se kvalifikovao za posao, pojedinac će morati da ima austrijsko državljanstvo, završenu srednju školu, da bude izdržljiv i spreman da radi prekovremeno, da nema krivični dosije i, na kraju,, da ima važeću potvrdu o vakcinaciji protiv kovida ili potvrdu o oporavku.Povrh toga, žene će imati prioritet u odnosu na muškarce sa uporedivim kvalifikacijama.Poznato je da Linc, dom za 200.000 stanovnika, ima najnižu stopu vakcinacije protiv kovida u Austriji. Prema veb-sajtu koji prati izdavanje digitalnih sertifikata o vakcinaciji u zemlji, samo 63 odsto stanovništva grada je do sada primilo dve doze vakcine protiv kovida, prenosi RT.Ranije u decembru, vladajući konzervativci i dve od tri opozicione stranke složili su se da do 1. februara 2022. budu vakcinisani svi Austrijanci osim mlađi od 14 godina ili oni koji imaju medicinsko opravdanje. Oni koji ne žele da dobiju vakcinu mogu očekivati da će biti kažnjeni velikom novčanom kaznom svaka tri meseca. Ako se pojedinac uporno odupire vakcinaciji tokom godinu dana, na kraju će morati da izdvoji 3.600 evra za 12 meseci, prema izveštajima medija.Austrija je prva nacija u Evropi koja je uvela sveobuhvatnu obavezu vakcine za sve svoje građane. Beč je takođe bio prvi u svetu koji je u novembru uveo striktno zatvaranje posebno za nevakcinisane, da bi nedeljama kasnije to bilo prošireno i na vakcinisane građane. Ta mera je istekla 12. decembra, ali nevakcinisanim Austrijancima i dalje je zabranjen izlazak koji nije od suštinske važnosti.\nsvet, austrija, vakcinacija\n© REUTERS / LEONHARD FOEGERBeč\nU Lincu se traže radnici koji će imati zadatak da sprovode kazne protiv onih koji ne žele da se vakcinišu. Uspešni kandidati će izricati kazne, procesuirati žalbe i preduzimati mere protiv onih koji ne plate kaznu za nevakcinisanje, navodi se u oglasu za posao.\nU oglasu stoji da će posao odgovarati onima koji „imaju zadovoljstvo da rade na zakonodavstvu i administrativnim procedurama“.\nPlata je, kako se navodi, 2.774 evra mesečno. Da bi se kvalifikovao za posao, pojedinac će morati da ima austrijsko državljanstvo, završenu srednju školu, da bude izdržljiv i spreman da radi prekovremeno, da nema krivični dosije i, na kraju,, da ima važeću potvrdu o vakcinaciji protiv kovida ili potvrdu o oporavku.\nPovrh toga, žene će imati prioritet u odnosu na muškarce sa uporedivim kvalifikacijama.\nPoznato je da Linc, dom za 200.000 stanovnika, ima najnižu stopu vakcinacije protiv kovida u Austriji. Prema veb-sajtu koji prati izdavanje digitalnih sertifikata o vakcinaciji u zemlji, samo 63 odsto stanovništva grada je do sada primilo dve doze vakcine protiv kovida, prenosi RT.\nRanije u decembru, vladajući konzervativci i dve od tri opozicione stranke složili su se da do 1. februara 2022. budu vakcinisani svi Austrijanci osim mlađi od 14 godina ili oni koji imaju medicinsko opravdanje. Oni koji ne žele da dobiju vakcinu mogu očekivati da će biti kažnjeni velikom novčanom kaznom svaka tri meseca. Ako se pojedinac uporno odupire vakcinaciji tokom godinu dana, na kraju će morati da izdvoji 3.600 evra za 12 meseci, prema izveštajima medija.\nAustrija je prva nacija u Evropi koja je uvela sveobuhvatnu obavezu vakcine za sve svoje građane. Beč je takođe bio prvi u svetu koji je u novembru uveo striktno zatvaranje posebno za nevakcinisane, da bi nedeljama kasnije to bilo prošireno i na vakcinisane građane. Ta mera je istekla 12. decembra, ali nevakcinisanim Austrijancima i dalje je zabranjen izlazak koji nije od suštinske važnosti.\nU Austriji produženo zaključavanje za nevakcinisane, izuzetak za praznike\n21 Decembar 2021, 07:25\nGeneral-major na čelu novog tela u Austriji za borbu protiv kovida\n18 Decembar 2021, 15:04


Republika / Vučić: Izdajnik sam zato što sam poboljšao ugled Srbije u svetu?\n04:45Dinar opet oborio rekord 04:30Instagram i moderno robovlasništvo 04:13(FOTO) Popio kaznu zbog bucmastog mačora! Da ga nije slikao sa šampanjcem sve bi prošlo kako treba 03:12Kosmički turizam kao pretnja za planetu Zemlju 02:11Rešenje za najproblematičniju zonu: Ove vežbe u rekordnom roku tope salo sa unutrašnje strane butina! 01:49Ovi horoskopski znakovi nisu avanturisti: Spontanost je za njih noćna mora 01:49HOROSKOP ZA PONEDELJAK 18. 11. - Retrogradni Merkur Devicama i dalje pravi zastoj, nezaposlene Vage očekuje dobra poslovna ponuda 01:18Nije sve u perverzijama, ima nešto i u fizikalisanju! Žene otkrile koje neseksualne stvari ih dovode do ludila 00:51(FOTO, VIDEO) Šri Lanka ima novog predsednika 00:49(VIDEO) SKANDAL U ZADRUZI: Veliki šef poslao vanredno pismo nakon haosa između Kulićki, Saške i Đedovića!\nPrva tema koja je otovorena bila je poseta Dmitrija Medvedeva. Navedeno je kako je ruski premijer pohvalio srpsku vojsku i naveo da je ona mnogo bolja nego pre deset godina.\nNova oprema za vojsku\nVučić je tokom gostovanja najavio da će vojska Srbije biti dodatno opremljena. On je u jutarnjem programu televizije Prva najavio da vojska može da očekuje nove protiv-vazdušne sisteme, kao i nove bespilotne letalice, ali nije hteo da precizira detalje.\nPredsednik Srbije se osvrnuo i na stanje u vojsci i naveo da ljudi sigurno vide razliku u tome kako funkcioniše vojska.\nPredsednik Srbije govorio je i o bezbednosnoj situaciji u svetu istakavši da se danas "svi naoružavaju". On je dodao da istovremeno Srbija pomno prati šta se dešava u regionu i kako se naoružavaju naši susedi.\nTakođe, Vučić je istakao da povećana trka u naoružanju predstavlja posledicu izmenjenih globalnih odnosa:\n- Svi se naoružavaju zato što više nema jednog globalnog policajca. Sada su tu Kina, Rusija, Turska postaje značajan igrač, a istovremeno snažnije postaju zemlje Afrike kao i Indokine - istakao je Vučić.\nZatim se prešlo na razgovor o aktuelnog političkoj situaciji u Srbiji. Predsednik Vučić je kritikujući opoziciju rekao da iako čuje kritike sa njihove strane po pitanju Kosova, svi treba da imaju na umu da se Rada Trajković zalaže za nezavisno Kosovo.\nZa Vučića sposoban i opasan čovek Aljbin Kurti\nOn je rekao da više nikada Srbija neće dozvoliti 2004. godinu kao što je to dozvolio DOS.\n- Srbi imaju veoma nežne uši i ne vole da slušaju istinu. Ja u tome da učestvujem ne mogu i želim da brinem o budućnosti Srbije - istakao je Vučić dodajući da se uvek zalaže za to da se istakne istina nego da se pričaju laži koje prijaju.\nGovoreći o kritici koje je Boško Obradović uputio Vučiću zbog govora na mitingu u Kosovskoj Mitrovici, u kojem je istakao da Kosovo nije naše, Vučić je insistirao da se citiraju reči lidera Dveri "đubre jedno izdajničko".\n- Đubre izdajničko sam zato što sam se da razgovoram sa Kosovom, izdajnik sam što neću da nam granica bude na Jarinju i Brnjaku gde su je oni postavili. Izdajnik sam zato što sam povećao ugled Srbije u svetu. Izdajnik sam zato što obeležavamo godišnjicu NATO agresije prvi put od 1999. godine. Izdajnik sam zato što gradimo memorijalni centar u Jasenovcu - rekao je Vučić pogeđen time da ga neko naziva izdajnikom.\nNastavljajući dalje o opoziciji, predsednik Srbije je naglasio da Srbija nikada neće dozvoliti povratak fašizma i onih koji žele da tuku političke protivnike, kao i da žene nazivaju "kurvama".\nNa pitanje novinarke o tome da predsednik Srbije pojasni lošu atmosferu u društvu, Vučić je istaako da je to uvek tako kod nas.\nGovoreći o kampanjama koji se vode protiv Stefanovića i Vesića, Vučić je naglasio da ono što govori opozicija nema veze s vezom, jer je cilj tih kampanja da se napadnu političari koji se bore za Srbiju.\nVučić je istakao da se jako trudi da razume politiku i da duboko promišlja o tome. Da je na dobrom putu potvrdio mu je i albanski premijer Edi Rama, koji me se javio pismom gde je istakao da je predsednik Srbije za sve bio u pravu.\n- Javio mi se Rama pismom i rekao da sam potpuno predvideo kako će Evropa da se ponaša prema Albaniji, još mi je i rekao da mi nije verovao pre tri godine da će biti tako - rekao je Vučić.\n- Oni su tim svojim bahatim ponašanjem protiv onih koji žele dobro za Srbiju, napali moju stranku i od nje napravili 'kastu' u kojoj 80 posto ljudi ćuti. Ja u tome neću da učestvujem i neću nikome da plaćam reket - rekao je Vučić.\nPredsednik Srbije je istakao da će predstojeće povećanje plata doprineti rastu životnog standarda.\nNakon ovog segmenta ekonomija je bila sledeća na dnevnom redu gde je Vučić najavio da će uskoro biti iznet nacionalni investicioni plan od 10 milijardi evra.\nPoređenje Orbana i Vučića\nU medijima su se pojavile spekulacije o tome da postoje sličnosti između premijera Mađarske Viktora Orbana i predsednika Srbije, što je Vučić negirao navodeći da je Orban na prethodnim lokalnim izborima u Mađarskoj izgubio vlast zato što su se svij ujedinili protiv njega.\n- Drugo je što su se svi ujedinili protiv njega, ekstremni desničari iz JOBIKA sa levičarima. Ja sam izuzetno ponosan na odnose sa Orbanom, i mislim da smo doprineli ne pomirenju, nego povećanju poverenja između dva naroda - istakao je predsednik Srbije.\nNa poređenje sa Orbanom Vučić je istakao da oni koji to rade, nemaju pojma o politici.\n- Ti dobiju jedan puš, neku vest i pročitaju dva reda pa misle da znaju nešto, a po tome se vidi da oni dubinski ne proučavaju politiku - rekao je Vučić.\nNajavljući bolji životni standard Vučić je istakao da je važno da konsolidujemo finansijsku politku, da se grade auto-putevi jer to govori da država ima novca, kao i da će to ostati i kada se on skloni sa vlasti. Na kraju je zaključio da neradom ne može da se pobedi rad i da će se postarati da njega nasledi neko ko je bolji ili bar jednako dobar.\nČestitujaći praznik Oslobođenja Beograda predsednik Srbije se zahvalio veteranima, onima koji su bili spremni da žrtvuju svoje živote za slobodu, Vučić je završio\nSrbija Kosovo Kosovo i Metohija Aleksandar Vučić Rusija Moskva TV Prva Dmitrij Medvedev